Polynormande - Wikipedia, entziklopedia askea.\nPolynormande urtero Frantziako Normandia eskualdean ospatu ohi den egun bakarreko txirrindularitza lasterketa profesional bat da, uztailaren amaiera edota abuztuaren hasieran burutu ohi delarik.\n1980tik aurrera etenik gabe ospatu izan da. 2005an UCI Nazioarteko Zirkuituak sortu zirenetik UCI Europe Tour txapelketaren barnean 1.1 kategorian sailkatua dago. Frantziako Txirrindularitza Koparako puntuagarria ere bada.\nLasterketaren helmuga Manche departamenduko Saint-Martin-de-Landelles udalerrian dago, aldiz irteera edo abiapuntua Avranches udalerrian.\nNazioartean oso nabarmena ez den lasterketa bada ere, urteroko irabazleen artean txirrindularitza munduko izen ospetsuak daude, tartean Lucien Van Impe, Bernard Hinault, Laurent Fignon, Richard Virenque edota Sylvain Chavanel.\nGaraipen gehien bereganatu dituzten txirrindulariak Marc Madiot eta Richard Virenque dira, bakoitzak bina garaipenekin.\n1986 Jean-René Bernaudeau Frédéric Brun Jean-Louis Gauthier\n2011 Anthony Delaplace Julien El Fares Arnaud Gérard\n2012 Tony Hurel Samuel Dumoulin Davy Commeyne\nIrabazleak herrialdeka[aldatu | aldatu iturburu kodea]\nPolynormande lasterketaren irabazleak memoire-du-cyclisme webgunean (Frantsesez)\nOrriaren azken aldaketa: 18 martxoa 2019, 14:06.


1 Corinthianoetara. 1 Basque (Navarro-Labourdin): NT\nBible > Basque (Navarro-Labourdin): NT > 1 Corinthians 1\n◄ 1 Corinthianoetara. 1 ►\n4Esquerrac emaiten drauzquiót neure Iaincoari bethi çueçaz, Iesus Christ Iaunean çuey eman içan çaiçuen Iaincoaren gratiagatic: 5Ceren gauça gucietan abrastu içan baitzarete hartan, eloquentia eta eçagutze gucian: 6Iesus Christen testimoniage çuetan confirmatu içan denaren araura: 7Hala non ezpaitzarete falta eceinere dohainen, Iesus Christ gure Iaunaren reuelationearen beguira çaudetela. 8Ceinec confirmaturen-ere baitzaituztéz finerano irreprehensible içateco Iesus Christ gure Iaunaren egunecotzat. 9Fidel da Iaincoa ceinez deithu içan baitzarete Iesus Christ haren Seme gure Iaunaren communionera.\n10Bada othoitz eguiten drauçuet anayeác, Iesus Christ gure Iaunaren icenaz, gauça berbat erran deçaçuen guciéc, eta eztén çuen artean targoaric: baina çareten iunctatuac adimendu batetan eta gogo batetan. 11Ecen, ene anayeác, declaratu draudate çueçaz Chloes baithacoéc, ecen discordiác diradela çuen artean. 12Bada haur diot, ecen çuetaric batbederac erraiten duela, Ni behinçát Paulen naiz, eta ni Apolloren, eta ni Cephasen, eta ni Christen. 13Ala çathitua da Christ? Ala Paul crucificatu içan da çuengatic, edo Paulen icenean batheyatu içan çarete? 14Esquerrac emaiten drauzquiot Iaincoari ceren ezpaitut çuetaric nehor batheyatu, Crispo eta Gaio baicen: 15Nehorc erran ezteçan ecen neure icenean batheyatzen ariçan naicela. 16Batheiatu vkan dut Estebenen familia-ere: gaineracoz eztaquit berceric batre batheyatu vkan dudanez. 17Ecen eznau igorri Christec batheyatzera, baina euangelizatzera: ez hitzezco çuhurtziatan, Christen crutzea ezdeusetara eztadinçát.\n20Non da çuhurra? nonda Scriba? non da secula hunetaco disputaria? eztu erho eguin Iaincoac mundu hunetaco sapientia? 21Ecen Iaincoaren sapientian munduac Iaincoa eçagutu eztuenaz gueroz haren sapientiatic, Iaincoaren placera içan da predicationearen erhogoaz sinhesten dutenén saluatzera. 22Ecen Iuduac-ere signo esquez daude, eta Grecoéc sapientia bilhatzen duté: 23Baina guçaz den becembatean predicatzen dugu Christ crucificatua, Iuduey behinçát scandalo, eta Grecoey erhogoa çayena. 24Baina deithu diradeney hambat Iuduey nola Grecoey predicatzen drauegu Christ Iaincoaren verthutea eta Iaincoaren sapientiá. 25Ecen Iaincoaren erhogoá guiçonac baino çuhurrago da: eta Iaincoaren flaqueçá guiçonac baino borthitzago da.\n26Ecen badacussaçue çuen vocationea, anayéac, ecen etzaretela çuhurrac anhitz haraguiaren arauez, ez borthitzac anhitz, ez nobleac anhitz. 27Baina munduco gauça erho diradenac elegitu vkan ditu Iaincoac confundi ditzançát çuhurrac: eta munduco gauça flaccu diradenac elegitu vkan ditu Iaincoac confundi ditzançát gauça borthitzac: 28Eta munduco gauça noble eztiradenac, eta menospreciatuac elegitu vkan ditu Iaincoac, eta gauça eztiradenac, diradenac deseguin ditzançát 29Glorifica eztadinçat haraguiric batre haren aitzinean. 30Baina harenganic çuec çarete Iesus Christean, cein eguin içan baitzaicu Iaincoaz sapientia eta iustitia eta sanctificatione eta redemptione: 31Scribatua den beçala, Gloriatzen dena, Iaunean gloria dadinçát.


«Legazpi Nagusilanek Gipuzkoan boluntario gehien duen herria da» - Goierriko Hitza : Goierriko Hitza\n«Legazpi Nagusilanek Gipuzkoan boluntario gehien duen herria da»\nAbendura arte Ugarte (Legazpi, 1953) ez da Legazpiko Nagusilaneko koordinatzailea izango, baina dagoeneko ari da ardura hori egikaritzen. 60 boluntario dira Legazpin.\nAsun Ugartek duela bost urte erretiroa hartu zuen Urola enpresan. Pertsonal sailean aritu zen lanean. Nagusilanen sartzeko tentatu zuten, eta oporraldi bat hartu ondoren, Gipuzkoan lan egiten duen Nagusilan boluntario sarean sartu zen, Legazpiko adarrean.\nAipatu ditu bere Nagusilaneko lankideak, ez du inor ahaztu nahi: Jose Ramon Hernandez, Manuel Fernandez, Mari Jose Cantero, Jacier Iraeta, Javier Arrieta, Puri Oria, Maribi Zabalo eta Mikaela Garcia. Bere hasierako lantaldea da; batzuk ez daude jada, baina, dioenez, aurrekoek egindako lan guztiari esker dauka Legazpiko Nagusilanek egun daukan indarra.\nZenbat boluntario zarete Legazpin?\n60. Legazpiko bizilagun kopurua kontuan izanda [8.391 bizilagun 2017ko datuen arabera], Gipuzkoan boluntario gehien daukan udalerria da. Aizkorriko haizea lagun dugula esaten diegu beste herrietako kideei. Kopuruaz harago, oso talde aktiboa gara.\nZein da Nagusilanen jardunaren bokazioa?\nBakardadean bidelagunak izatea, hori da gure bokazioa. Bokazioa oso hitz polita da. Nagusilanen hasteko gogoa duen batek ea balioko duen galdetu dit, nik nire buruari galdera bera egin nion. Gero, lanean hasten zara eta harrapatu egiten zaitu. Oso gauza xumeek asebetetzen zaituzte: adinekoekin egon, paseatu… Zenbat une goxo pasa daitezkeen. Bokazioa giltza da.\nSantikutz egoitzan eta Eguneko Zentroan aritzen zarete batik bat.\nBai. Lehen etxez etxeko zerbitzu gehiago egiten genuen, orain gutxiago, behar zehatzen bat badago soilik. Gu ez gaude profesionalen lana ordezkatzeko, gu boluntarioak gara.\nTaldeetan banatuta gaude, talde bakoitzean bospasei lagun. Astelehenetik ostiralera egoitzara zein zentrora joaten gara eta gure talde bakoitzak 10-12 egoiliar hartzen ditu. Egutegien eta egitekoen plangintza aurrez egiten dugu.\nZein ekintza mota egiten duzue?\nAldaketa garaian gaude. Bingoan asko aritu izan gara eta orain beste ekintza mota batzuekin probatzen ari gara. Adibidez, ziber gelara joaten gara eta ordenagailuak pizten, sagua erabiltzen eta albisteetara iristen erakusten diegu. Oso gustura dabiltza. Halakorik egiteko ahalmenik ez dutenekin kartetan, makillajean, abesten eta irakurtzen aritzen gara. Asteko egun zehatz batean boluntario bat abestera joaten da.\nEguraldi onarekin bizpahiru adinekorekin kalera ateratzen gara. Udan, ostiraletan, azokara joaten gara. Asko gustatzen zaizkien ekintzak dira.\nOspakizunak ere egiten dituzue.\nLegazpiko jaiak, Inauteriak, Gabonak, udazkena, udaberria… Bai, ospatzen ditugu. Iazko Inauterietan, esate baterako, festa ikaragarria egin genuen egoitzan, bertako langileak izugarri inplikatu ziren.\nZuek Elikagai Bankuaren bilketak antolatzen dituzue, ezta?\nBai, azaro amaieran egingo dugu bilketarik handiena. Lagunkoia programan eta Agenda 21ean ere parte hartzen dugu.\nBoluntarioen prestakuntzan lanean ari zarete Nagusilanen.\nBai. Nahiz eta boluntarioak izan eta ekintza batzuk nahiko automatikoki egin, beste batzuetan hobetu dezakegu eta horretarako trebatzea ezinbestekoa da. Legazpi da formakuntza ekintza gehien antolatzen dituen herria.\nBoluntario lanak zer ematen dizu?\nAurrera jarraitzeko motibazio handia. Inguruan daukagunari erreparatu, eta urrunera joan gabe badaukagu zer egina.


Oihane Mateos - Komunitatea - Tolosaldeko ataria\n2019 urt 26 Ibarra\nGabonak pasa berri dira. Onartu beharra daukat, beste askori ez bezala, asko gustatzen zaidan sasoia dela Eguberrietakoa. Egia da kontsumismoaz kutsatutako egunak direla. Norberak jarri behar muga!...\n2018 aza 11 Ibarra\nEz zait sekula burutik pasa MTVren sari banaketa horretara joatea. Aspaldi jakin zen albistea eta hilabete asko eman ditugu komunikabideetan iragartzen baina ez naute sekula halakoek erakarri.\n2018 ira 09 Ibarra\nBadira Euskal Herrian hiru gai uki ezinak. Iritzia ematen zailak direnak. Ez dakit esaten zergatik baina hala sentitzen dut. Eta hiru hauek dira: bertsolaritza, mendi lasterketak eta feminismoa.\nArgi izpi bat Amezketatik\n2018 eka 03 Ibarra\nHilabete honetako iritzi artikulua idazteari askotan ekin diot. Hasi, aurreneko esaldia idatzi, ezeztu. Horrela behin eta berriz. Gaiarekin ezin asmatu, ezin erabaki. Izan ere, azkenaldian, Espaini...\n2018 api 07 Ibarra\nAltzon izan naiz egun hauetan. Aste Santu honetan jende mordoxka ibili da eskualdeko herria bisitatzen. Eta ni ere tartean izan naiz. Lanean lehendabizi, hain justu, Handia filmaren arrakastak pano...\n2018 urt 14 Tolosa\nNagorek eta biok elkarrekin egiten dugu lanetik etxerako bidea. Bilbotik Tolosaldera. Kotxez. Ordu bete eta laurden, gutxi gorabehera. Irratia jartzen dugu, eguneko albisteak entzuteko.\n2017 aza 05 Ibarra\nUrrezko Danborra aukeratzeko prozesua zabaldu berri du Donostiako Udalak. Donostiar nahiz gipuzkoar esanguratsuei ematen zaien saria da, edo gure lurraldearen izena zabaldu duen orori. Gertukoak di...


Elika agricultura | Substantzia arriskutsuen kontrola Ebro ibaiaren arroan 16/01/11 - Elika agricultura\nBidaltze data 8 urtarrila, 2016\nEbroko Konfederazio Hidrografikoak (CHE) 2014ko Substantzia Arriskutsuak Kontrolatzeko Sareari buruzko urteko txostena argitaratu du.\nEgun, sare horrek 24 kontrol-gune ditu; kontrol-gune horietan ur-lagin bat hartzen da hilean behin, eta sedimentu- eta biota-lagin bana urtean behin.\nUraren matrizean 64 substantziaren 4.421 determinazio analitiko egin dira sare horretako 24 kontrol-guneetan. Horietatik % 14,7k gainditu dute kuantifikazio-muga, baina substantzia arriskutsuetako 24tan baino ez; hala, 40 substantzia ez dira analisi batean ere agertu.\nHona hemen aurkitu diren substantzia arriskutsuen mailei buruzko emaitzarik adierazgarrienak:\nUraren matrizean, ez dira bete hexakloroziklohexano (HCH) substantziarako ezarritako urteko batez bestekoak honako gune hauetan: Zadorra/Gasteiz-Tresponde; eta Ebro/Pinako urtegia eta Gállego.\nHorrez gain, hamalauk ez dute errespetatu baimendutako HCH kontzentrazioaren maila; hauek, hain zuzen ere: Zadorra/Vitoria-Tresponde (5), Gállego/Hostal de Ipiés (5), Gállego/Villanueva (2); Ebro/Pinako urtegia (1), eta Ebro/Ascó (1). Gállego ibaian eta Ebro ibaian hauteman diren kontzentrazio altuen eragilea 2014ko udan Bailíngo zabortegiko hondakinak segurtasun-biltegi batera eramateko lanek eragindako kutsadura izan zen.\nBi gunetan (Ebro/Miranda de Ebro eta Ebro/Benissanet) bi kutsatzaile zehatzen (benzotiazola eta merkaptobenzotiazola) presentzia kontrolatu da. Kutsatzaile horiek eskualde horretako hainbat industriatatik datoz. Aipagarriak dira Mirandan jasotako emaitzak; izan ere, parametro bakoitzean 8 determinazio egon dira kuantifikazio-mugaren gainetik.\nSedimentuari dagokionez, Arga/Orobia gunean hidrokarburo aromatiko poliziklikoaren (HAP) kontzentrazio-maila altuak hauteman dira, baita Zadorra/Vitoria-Tresponde gunean ere, neurri txikiagoan bada ere. Lehentasunezko beste substantzia arriskutsu batzuk gehiagotan agertu dira industria-jarduera handia dagoen eskualdeetako uretan. Horixe gertatu da Zadorra/Vitoria-Tresponden. Bertan, merkurioa, kadmioa, kromoa, nikela, beruna, zinka eta kobrea hauteman dira. Horrez gain, Zadorra/Agurainen zinka eta kobrea hauteman dira, eta Arga/Ororbian, berriz, kadmioa, kobrea, kromoa, nikela eta beruna.\nBiotari dagokionez, oraingoan lagin batek ere ez du gainditu hexakloroziklohexano, pentaklorobenzeno edo HAP kontzentrazioen muga. Dena den, muga nabarmen gainditu du merkurioak, 22 kontrol-gunetan agertu baita. Bereziki aipagarriak dira Arga/Ororbia, Vero/Barbastro eta Cinca/Monzón (ibaian behera) kontrol-guneetako emaitzak.\nTxostena autonomia-erkidegoei igorri zaie, eta Isurien Sailak erabiliko du baimenen kontrola egiteko.\n2014ko CHE txostena


Zangozan izandako kadete, junior eta beteranuen kategorietako Nafarroako BTT Txapelketa\nEguraldi txarrak kalte handia egin zion tradizio handiko Zangozako BTTko Caja Rural Kopari. Bertan lehiatua izan zen emakumezko eta gizonezko kadete, junior eta master kategorietako Nafarroako Txapelketa.\nZirkuituko tarte batzuetan ezin zen ibiltzen. Horregatik, ibilbidea motzagoa egin zen. Zorionez, jardunaldian zehar eguraldi ona izan zenez, parte hartu zuten 120 txirrindulariek garrantzi handiko proba honetaz gozatu zuten.\nElite kategoriako lasterketa lehia handikoa izan zen. Iñigo Gomez (caravanas Erandio) buruan kokatu zen hasieratik eta Diego Latasa (Sarribikes) eta Alexander Ordeñana (Orbea) saiatu ziren harrapatzen. Hala ere, Gomezek 5 segunduko abantaila mantendu zuen azken buelta arte. Momentu horretan erritmoa handitu zuen garaipena ziurtatzeko. Ordeñana helmugan sartu zen 43 segundo geroago eta minutu bat eta Diego Latasa hogeita bi segundo geroago. Zangozako txirrindulariak ezin izan zuen etxean irabazi. Hala ere, liderraren mailot horiduna bai jantzi zuen Caja Rural Kopako liderra delako. Marco Andresi kendu zion txirrindulari honek sufritu zuelako 9. posizioan amaituz. Kopari proba bat falta zaio (uda pasa eta gero Arazurin lehiatuko dena) eta Latasak, Andresek baino 20 puntu gehiago ditu.\nEmakumezkoen lehian, hasieratik Karla Kortazar (Baskonia) liderra ihes egiten saiatu zen arren, Yolanda Magallonek (Turiaso CC) ez zuen amorerik eman. Egia esan, Yolandak aitortu zuen zirkuituaz gozatu zuela. Gauzak horrela, aurre azkeneko bueltan, txirrindulari aragoiarrak Kortazar aurreratu zuen lasterketa irabazteko. 29 segundo geroago sartu zen Kortazar eta Corina Mesplet (Ciclo Sport) hirugarren izan zen. Dena den, Karla Kortazarrek liderraren mailota mantentzen du.\nBeste kategorietan liderrek ez zien aukerarik eman haien aurkariei. Aitor Izcue (SH Metalgraf) 23 urtez azpiko txirrindularirik onena izan zen. Honetaz gain, laugarren izan zen absolutu kategorian Latasaren atzean ailegatzen. Bi minutu geroago sartu eta gero, bere taldekide Javier Larrayoz bigarren izan zen , eta Iñigo Sagardoy (Saltoki-Conor) hirugarren 6 minutu eta 49 segundo geroago iritsiz.\nDaniel Armendarizek (Jofemar) Master30 proba menperatu zuen Ander Lecuonaren (Ciclos Antia) eta Eneko Santestebanen (Larequi) aurrean. Fernando Rica, nahiz eta laugarren izan, liderraren mailota mantendu zuen. José Luis Iñorbek (Ciclos Gamen) garaipenerako bidea berreskuratu zuen Zangozan. Beteranu kategoriako txirrindularia Urko Munduate (Ciclos Iñaki) (gaurko liderra) eta David Fernandez (Osga KDDS Riojanas) baino azkarragoa izan zen.\nJuniorren lasterketan, Jose Miguel Ramírez de Arellano (Osga KDDS Riojanas) liderrak berriro irabazi zuen. Autoritatez egin zuen 5 minutu geroago ailegatu zirelako Dario Silvestre (Jofemar) eta Iván Perez (Saltoki-Conor). Estibaliz Sagardoyk bere partez, (Conor-Saltoki) jarraitzen du emakumezko junior/kadete menperatzen. Gizonezko kadete kategorian Adrian Los Arcosek (Txirrinta Bikes) proba guztiak irabazi ditu. Zangozan, Alejandro Gomezen (Sparta Sport Center) eta Mikel Olaechearen (Cycla) aurrean.\nBTT modalitateko Nafarroako Txapeldunak:\nKadetea: Adrian Los Arcos\nEmakumezko Kadetea: Edurne Izcue\nJuniorra: Dario Silvestre\nEmakumezko Juniorra: Estibaliz Sagardoy\n23 Urtez Azpikoa: Aitor Izcue\nMaster30-a: Daniel Armendariz\nBeteranua: Jesús Angel Espada


Anja Bihlmaier zuzendaria eta Manuel Walser baritonoa izango dira protagonistak Euskadiko Orkestraren hurrengo kontzertu-programan | Euskadiko Orkestra. Basque National Orchestra\nAsteazkena 19 Maiatza, 2021\nAnja Bihlmaier zuzendaria eta Manuel Walser baritonoa izango dira protagonistak Euskadiko Orkestraren hurrengo kontzertu-programan\nMaiatzaren 20tik 26ra Euskadiko Orkestrak ‘Noragabeko adiskidea’ kontzertu-programa eskainiko du bere ohiko lau hiriburuetan. Debussyren ‘Fauno baten siestaren preludioa’, Mahlerren ‘Noragabeko adiskide baten kantak’ eta Schumannen ‘1. Sinfonia’ izango dira kontzertuetako obrak.\n‹06 Maiatza, 2021Trío Alma y Cía izango da larunbat honetako Miramongo Matinéearen protagonista\n›20 Maiatza, 2021Suhar Korua igoko da eszenatokira larunbat honetako Miramongo Matinéean\nEuskadiko Orkestrak 20/21 Denboraldiko bederatzigarren eta azken aurreko programari ekingo dio, ‘Noragabeko adiskidea’ izenekoa, guztira bost kontzertu eskainiz, denak 19:30ean: ostegun eta ostiral honetan, maiatzak 20 eta 21, Donostiako Kursaal Auditoriumean; datorren astelehenean, maiatzak 24, Bilboko Euskalduna Jauregian; asteartean, maiatzak 25, Iruñeko Baluarte Auditoriumean; eta asteazkenean, maiatzak 26, Gasteizko Principal Antzokian.\nAnja Bihlmaierrek debuta egingo du Euskadiko Orkestrarekin kontzertu-programa honetan, Hagako Residentie Orkestrako zuzendari titular eta Lahtiko Orkestra Sinfonikoko zuzendari gonbidatu nagusi denak. Gaur egungo zuzendaririk indartsuenetako bat da, bereziki operaren arloan, gazte-gaztetatik metatu baitu esperientzia Vienako Herri Operan, Hannoverko Operan eta beste hainbat koliseotan. Aipatzeko modukoa da azken hilabeteotan Euskadiko Orkestraren podium gainera igoko den hirugarren emakumea dela, Ruth Reinhardtek urtarril eta otsailean eta Gemma Newek martxoan orkestraren Kontzertu Denboraldian parte hartu ostean.\nKontzertuei ekiteko Europako errepertorioan benetan iraultzailetzat jo daitekeen obra bat interpretatuko du orkestrak: Claude Debussyren Fauno baten siestaren preludioa, 1894an konposatua, baina batzuentzat XX. mendeko musikaren hasiera irudikatzen duen obra.\nOndoren, orkestrak programari izena ematen dion obra jorratuko du: Gustav Mahlerren Noragabeko adiskide baten kantak, konpositore bohemiarrak 1883an idatzitakoak, bizitzako hilabete ez oso zoriontsuetan. Kanta horiek 23 urterekin idatzi zituen eta, beste zorigaritzeko gertaera autobiografiko batzuen artean, une horretan Johanna Richter opera-abeslari eta aktorearekin zuen maitasun-istorioaren bat-bateko amaiera ez oso adiskidetsua nabari daiteke abesti hauen atzean. Manuel Walser baritono suitzarra izango du lagun orkestrak obra hau interpretatzeko, Vienako Estatu Operako ahots nabarmenetako bat eta musika bokal germaniarreko aditu itzaltsua.\nKontzertuak Schumannen 1. sinfoniarekin amaituko dira, konpositore alemaniarraren lehen orkestra-lan handitzat hartzen dena. Hilabete baino gutxiago behar izan zuen idazteko, inspirazio-aldi harrigarri bat izan zuen eta.\nSarrerak salgai daude dagoeneko (10 €tik aurrera) saio guztietarako. Datei, ordutegiei, programei eta sarreren salmentari buruzko informazio guztia Euskadiko Orkestraren webgunean dago eskuragarri: euskadikoorkestra.eus.\nanjabihlmaier.jpgmanuelwalsercthomaswalser.jpgEsku-programa (.pdf)Kontzertuaren fitxa eta sarreren salmenta\nklasesInithtml not-front not-logged-in no-sidebars page-node page-node- page-node-53481 node-type-noticia i18n-eu lang-eu section-berriakklasesFin


EH Bilduk herri galdeketaren balorazio positiboa egin du\nHERNANI Urtarrilak 16\n«Herritarren %25a mugiarazteak sekulako balioa du egungo egoeran. Katalunian herri galdeketek %20ko parte hartzea izan zuten bataz beste».\n2017/03/24 00:00 Ostirala\nBagagiltza plataformak antolatutako galdeketaren inguruko balorazioa egin berri du Hernaniko EH Bilduk.\nAlderdi politikoa gustora geratu da galdeketak izan zuen erantzuna eta emaitzekin: «emaitzekin gure poza adierazi nahi dugu. Herritarren %25a mugiarazteak sekulako balioa du egungo egoeran. Eta gainera, 4.100 hernaniar baino gehiagok ozen aldarrikatu zuten Euskal errepublikaren aldeko nahia».\nBere poza adierazteko beste antzeko prozesuekin alderatu ditu emaitzak Bilduk. «Katalunian herri galdeketek % 20ko parte hartzea izan zuten bataz beste. Gu emaitza horiek gainditzen ari gara. Horrek adierazten du Euskal Herrian, Katalunian bezala, badugula oinarri sozial zabal eta haundi bat independentziaren aldeko bidea jorratzeko».\nEH Bilduren hitzetan, «herri honek badu indarra eta badu gogoa prozesu independentista bat abiarazteko».\n«Zorionak parte hartzaileei eta antolatzaileei»\nHerri galdeketa ondo irtetearen arrazoia antolatzaile eta herritarren inplikazioa izan da alderdiaren hitzetan, eta denak zoriondu ditu. «Lehenik eta behin, zorionak eman nahi dizkiegu galdeketetan parte hartu duten hernaniarrei».\nBaita antolatzaileei ere: «Zorionak Hernani eta Astigarragako BagaGiltza Herri Plataformari, beraiek egindako ikaragarrizko lanari esker hernaniar guztiok aukera izan dugulako horrelako demokrazia ariketa erraldoia egiteko. Inoiz gure Herrian egin den herri mobilizazio haundiena izan da igandekoa, eta hori zuen lanari esker izan da. Ezberdinen arteko elkarlana, ilusioa, zabaltasuna, BagaGiltza herri plataformak asko irakatsi digu hilabete hauetan guztietan».\nEta azkenik «zorionak, nola ez, Gure Esku Dago ekimenari, erabakitzeko eskubidearen aldeko aldarrikapena Euskal Herriko bazter guztietara eramaten ari delako».\nIgandekoa aurreneko urratsa besterik ez zela izan eta hurrengo hilabetetan milaka eta milaka euskal herritarrek olatu honi segida emango diotela dio EH Bilduk. «Egoera honen aurrean eragile politiko eta sozialek, herritarrekin eta herri mugimenduarekin bat eginez, ardura eta erantzunkizun haundia dugu igandean bizi izan genuen ilusioa gorpuzten joateko. Guk, EH Bilduk, bide horretan konprometituta gaude. Gora Euskal errepublika».\nPaqui Basurco Otazo\nKomunikazio eta coaching tailerra.\nSantiagomendi eta Landarbasoko ... (1)\nErrespetua eta legalitatea (1)\nKaxkotik kanpo, toki ... (1)\nAutografo eta ‘photocall’-a ... (1)\nLegobururen ipuin saritua, ... (1)\n56 urteko emakume hernaniarra pertsona helduen zainketan edota etxeko zerbitzuetarako eskaintzen da. Esperientzia handia bi lanpostuetan. Deitu: 658 701 080\nTxotx irekiera Astigar...\nHernaniko txotx irekie...\nInuxente lasterketa 2017\nTolosa ahizpak txapeldun, Zestoako ...\n«Urduri egongo naiz; hainbeste ...\nAzkeneko bideoak, web orrian


Irati Alkezar-ri Elkarrizketa - Aspegi\nIrati Alkezar-ri Elkarrizketa\nNola hasi zinen proiektu honekin?\nGizarte-izaerako erakunde baten zerbitzu juridikoetan hainbat urtez besteren kontura lan egin ondoren, lan-eskubidearen eremuan, nire ibilbidean ustekabeko aldaketa bat emna zen emakumeen eta gizonen arteko diskriminazioari buruzko gaiak sakonago aztertzen hasi nintzenean. Horrela, abokatu lanetan ikuspegi feminista aplikatzearen garrantziaz gehiago jabetzen hasi nintzen. Besteak beste, gai hauekiko interesa piztu zitzaidan: legediak amatasuna eta adingabeak ardurapean dituzten familien beharrak nola babesten dituen (edo babesten ez dituen).\nAldez aurretik abokatu gisa esperientzia nuenez, egokia iruditu zitzaidan neure bulegoa irekitzea, gai horiek lantzeko leku bat eskaini ahal izateko. Bulego juridikoak «Irati Alkezar abokatua» izena hartu du, branding-a egin zuen profesionalarekin (Lulumka-ko Lucía) batera hartutako erabakia, nahiz eta nire izen osoa Irati Aizpurua Alquezar den.\nZeintzuk dira zure bulegoko oinarrizko proiektuak?\nBide horri ekitean, helburu nagusietako bat zen abokatu-lanaren muinaz haragoko beste zerbitzu batzuk ere eskaintzea. Hau da, jatorrizko ideia zen (eta da) aholkularitza juridikoa eta auzitegien aurrean nire bezeroen defentsaz gain (hori abokatu gisa egiten den lan arrunta dela esan genezake), dibulgazioari dagozkion beste zeregin batzuk ere egitea. Horrela, asmoa da amei eta familiei zuzendutako hitzaldiak edo tailerrak egitea, beren eskubideei buruzko informazioa jaso ahal izan dezaten, batez ere lan-arloan. Eginkizun hori betetzeko, garrantzi berezia hartzen du amatasun eta aitatasunaren inguruko eskubideei buruzko hitzaldi bat eskaini nahi duten beste elkarte edo profesional batzuekin lankidetzan aritzea.\nBulegoa 2020ko konfinamendua baino pare bat hilabete lehenago ireki zenez, ahalik eta azkarren webgune bat sortzea erabaki nuen, informazio garrantzitsua irekian eskaini ahal izateko, bai eta Instagram kontu bat ere. Sare horretatik hitzaldi pare bat eskaini nituen emakumeek erditzean zituzten eskubideei buruz, izan ere, horiek murrizten ari ziren Covid-19aren aitzakiarekin. Geroago, bi hitzaldi eman ahal izan nituen bideokonferentzia bidez, aldez aurretik izen emanez, amatasun eta aitatasunari dagozkioen lan-eskubideei buruz (hau da, mediku-bajak, prestsazioak, eszedentziak, etab.). Horrelako topaketen alderdi atsegingarrienetako bat pertsonekin elkarreragin zuzena izatea da (online izan arren), eta haien galderak eta kezkak zuzen-zuzenean entzutea.\nZer zerbitzu eskaintzen dituzu?\nBulego honetatik, nire jardun-eremu guztietan berdintasun-printzipioaren aplikazioa sustatzen dut; izan ere, bulego juridikoetara iristen diren kasuetako batzuek begirada zabaltzea eskatzen dute, diskriminazio-egoeraren bat dagoen argitara emateko, adibidez.\nBulegoan lantzen ditudan gaiei dagokienez, lanaren zatirik handiena lan-zuzenbidearen eta gizarte-segurantzaren arloei buruzkoa da, eta hori da nire espezialitate-arloa. Bulegora joaten diren pertsonak zerbitzuak ematen dituzten enpresan gatazkaren bat duten langileak edo prestazio edo laguntza publikoren bat erreklamatu nahi duten pertsonak izan ohi dira.\nHorretaz gain, indarkeria obstetrikoa edo familia-zuzenbidea ere jorratzen ditut, eta, horretarako, arlo horietan eskarmentu handia duten beste abokatu batzuen kolaborazioak ere izaten ditut, kasuaren konplexutasunagatik beharrezkoa izanez gero.\nNire ustez, proiektu hau ibiltzen hasi berria da, eta, beraz, egunez egun lan egiten dut oinarriak finkatzeko. Nire ustez, ezinbestekoa da informazio gehiago ematea, amek eta familiek informazio hori ezagutu ahal izan dezaten.\nWeb orria: https://iratialkezar.com\nInstagram kontua: @iratialkezar


Proiektua: Etxebizitza eraikin baten birgaitzea Ean - Katea\nEtxebizitza eraikin baten birgaitzea Ean\nGoiko Bidea 3, Ea. Bizkaia\nProiektu fasean egituraren diseinua, kalkulua, irudikapena eta justifikazioa.\nLaguntza teknikoa eraikuntza fasean.\nSotoa + behe solairua + bi goi solairu + estalkia dituen eraikin bat da, solairuko gutxi gorabeherako 145m²-ko azalera eraikia duena. Fatxara nagusia Goiko Bide kalera begira dauka, alboko fatxada kalezulo batera eta atzeko fatxada lorategi batera.\nBirgaitzeak eraikinaren barnealdea erabat eraistea proposatzen du, fatxada nagusia eta alboko fatxadak besterik ez kontserbatuz. Egitura hormigoi armatuz egitea planteatzen da behe solairuraino eta bertatik estalkira zur laminatuaz. Azpimarratu beharreko ezaugarri gisa, habeak eta habexkak konpresio-geruzarekin lotzen dira konektoreen bidez, solairuaren lodiera murriztapenaren eta zurruntasunaren bila.\nZimendatze sakona dauka mikropiloteen bidez.\nJabeen Komunitatea Goiko Bidea 3. zk\nAna Corcuera - arquitectura & paisajismo\nArakako EUTEko ur-biltegia eta eraikin osagarriak


Beirarentzako 40 edukiontzi gehiago jarriko dituzte Mankomunitateak eta Ecovidrio-k - Debagoiena - Goiena.eus\nBeirarentzako 40 edukiontzi gehiago jarriko dituzte Mankomunitateak eta Ecovidrio-k\nJon Berezibar 2014-07-02 19:00\nDebagoienean beiraren birziklatze maila Euskadi osokoaren gainetik dago; biztanleko urtean ia 9 kilo gehiago batzen da, hain zuzen. Hondakinen bilketarako sistema berriek eragindako aldaketengatik, beharra handitu eta Mankomunitateak 40 edukiontzi berri ipiniko ditu Ecovidrio elkartearekin batera.\nBizkaia, Arabako eta Gipuzkoako bataz-bestekoaren gainetik dago Debagoiena eta, hala, beiraren birziklatzen maila areagotzeko, artean ere, erraztasun gehiago eman gura die Mankomunitateak herritarrei edukiontzi gehiago ezarriz. Beira birziklatzeko beste 40 edukiontzi ipiniko dituzte hondakinak biltzeko sistema berriek ekarritako beharrak bultzatuta.\nHain zuzen, 2013an biztanleko 33,6 kg ontzi birziklatu zen Debagoienean – guztira, tona bitik gora –; EAEko bataz bestekoa 25 kg-koa denean. Gaur egun ibarrean 238 biztanleko edukiontzi bat dago, 263 guztira, eta beste 40 ipiniko dituzte.\nGehikuntza hau Estatu osoan beirazko ontzien birziklatzea kudeatzen duen Ecovidrio irabazirik gabeko elkartearekin batera bideratuko du Mankomunitateak. Gogorarazten dutenez, jasotzen den beiraren %100 birziklatzen da baina, azpimarratzen dute, edukiontzi berdeetara soilik beira botatzea dela garrantzitsua eta ez zeramika, plater ala kristala, adibidez. Hala, 3.000 botila birziklatuta, tona bat gutxiago joaten da zabortegietara eta airearen kutsadura %20 murrizten da, emandako datuen arabera.


Gabon, Varanasi. Ez al nauzu gogoratzen?\nNi naiz begirada betiluna zeukan erromes hura, zure kaleetan zehar ia oinuts eta bihotza izutua zuelarik ibili zena.\nNi naiz zure neurrigabeko ortzean urtzeko lehia zuen izar bakarti hura.\nNi naiz aspaldian esperantzari uko egin zion itzal zaingabe hura. (Joan nintzen zugana zure hospea iritsia zitzaien sorterri urrunetatik).\nNik bai gogoratzen zaitut.\nGogoratzen ditut sinesmenaren indar soilak zementatzen dituen zure jainkotegiak. (Jeikitzen dira nire "ni" arrazoidunak urrikaltasunik gabe hertsatzen dituen irudi harrigarriak eraginez).\nGogoratzen ditut begi eskergak dituzten zure haurrak, zure karriken oihanean egunero bizirik irauten duten lazarilloak (nork daki nola?) eritasun aseezina eta gabeziaren artean.\nGogoratzen ditut zure ama-birjinak eta hortzik gabeko zure agure-atsoak.\nGogoratzen dut, batez ere, goizero iratzartzen zaituen Ganga, Eguzki amonaren kidetasun maitagarriarekin batera. (Dontsu egiten zaituen eta milaka saindurale eramaten dizuen Ganga hodeiertza baino urrunagotik. Bizidunak jaiotzen ikusten dituen eta hilen errautsak narraz egiten dituen Ganga. Harengan hospatzen da Hindustango zazpi hiri sainduetariko hiririk sainduenera etorritako "sadhu" bakoitzaren eguneroko bizia: hortzak garbitu, ilea moztu, Shivari eskariak aurkeztu, baita mengoarik fisiologikoenak burutu ere... dena egiten da Ganga ibaian. Vishny agurgarriaren oin batetik sortu zela legendak nahi duen Ganga eta zeinetan, zenbat aldiz amets egingo nuen —txikitatik— murgiltzen nintzela bere uretan eta opariak eskaintzen nizkiela jainkoei!).\nNiregan dirau oraindik zure kale ilunbetsu haiek eratzen duten labirinto hark (behako barrendarien aurkako gotorlekua), zeinek gerizatzen duen zure baitako sakrosainduena: gorpu-erretzearen errituala. Batzutan, nire gogoa laketzen da heriotza eta suzko eskena haiek —gau beltza hondotzat— ekarriz. (Badaramate hil berri bat "ghat"era, bere soinekorik garestienez jantzita. Gangaren uretatik ematen zaio edateko. Gero ukiezinek paratzen dute gorpua zurezko sumeta batetan: nolako aberatsa, halako zur moeta, baina sandalo zatiren bat egoten da beti. Amaitzeko, errautsak jaurtikiko dituzte ibai saindura). Askotan iruditzen zait —apika, betetasun lazgarririk dudala— egurra eta giza haragiaren usain nahasia somatzea. Leher egiten diren erraiak, ordu gutxitan hauts bihurtzen diren gorputzak (ur sainduek eramango ahal dute "karma"ren iraugipenerantz!). Zeremonian, harridurarik txikiena adierazteke, inolako beldurrik gabe bere izenaz Herio deitzen duten ume ia edoskitzaileak. Oi Bharata Varsha, kontrastasun eta paradoxetakoa!\nZurekin soilik banatzen ditudan oroitzapenen arten nago harmonian: ezinak imajinatzeko hustiratzen dudan presarik gabeko ilunabar bat, "sitar" maisu batek jotako soinuz eta otoitz-xuxurlaz blaitutako gau bat...\nEsaidazu, Varanasi: Duela zenbat mendetatik iragaten da Denbora zure atearen aurretik gelditu gabe?\nBehiak zure zokoetan kanpaturik lasai...\nTximinoak jainkotegi guztietan, Hanuman bere erregearen balentrien lekukoak...\nLegendunak (hatzik gabe, eskurik gabe), zeinek ez duten entzun —ezta entzungo ere— "ospitale" hitza. (Ez, zu ez zara paradisua ere, batzu honetaz geure buruak zuritzeko ahaleginetan ari bagara ere).\nBadaude aspaldian ume izateari utzi zioten zortzi urtetako biziak. (Ikus daitezke "riksaw" txirrindulen artean, edota dollarrak erosten azoka beltzean, edota oroitgarriren bat saltzen saiatzen. "Postcards, I sell postcards" entzuten da jo eta ke. Umeteria honek oraindik ez daki zer elan nahi duen "bizi izan" aditzak bere hizkuntzaz eta badira negozioak egiteko adituak beste hiruzpalautan).\nAzken "hippy"etarikoren bat —bai, egia da Denborak bota duela aingura Varanasin— maria erretzen...\nBere bizitza guztia kondatzen didan agure bat. (Nik ezer galde egin gabe berrogeitabost urte bere taxi-bizikletaren aulkitxoaren gainean eman duela esaten dit. Gustatzen zaio whiskya eta nik, entzungor eginez, freskagarri batera gonbidatzen dut).\nTurista amarrugabeei purtxileriak iragazten dabiltzan maffiosoak. (Denetarik saltzen da: Krishnaren estatuatxoak, intsentsua, sandaloa, idunekoak, "sitarr"ak, gauazko laneko alkohola... Jende guztiak du parte "factory"ren batean. "Sorry, I don't want anything. Thank's". Esesten badute: "Let me alone, please. I have to come back to the hotel...")\n"The hotel!". Hobe izango da hoteleko janariaz ez hitzegitea...\nBai, Varanasi. Ikusten duzunez, zure izen hutsak gauza asko ekartzen dit gogora etengabeko itzurtia naizen honi.\nOrain utzi behar zaitut. Laster ikusiko dugu elkar, hitz ematen dizut. Namaste, Veranasi: apaltzen naiz zure aurrean.


Hilda aurkitu dute atzotik desagertuta zegoen oriotarra - Urola Kostako Hitza : Urola Kostako Hitza\nOriotar baten hilotza aurkitu dute San Juan ermita inguruan. (SOS Deiak)\nGaur goizean goizetik, larrialdi zerbitzuak atzo arratsaldean desagertu zen 55 urteko gizon oriotar baten bila aritu dira. Ertzaintzak eta Orioko Udaltzaingoak herrigunea eta inguruko mendiak miatu dituzte helikoptero baten laguntzarekin, eta goizean hilda aurkitu dute oriotarra. San Juan ermita inguruan topatu dute hilotza. Ingurua hesitu dute, eta Ertzaintzak ikerketa abiatu du heriotzaren zergatia ezagutzeko; besteak beste, gorpuari autopsia egingo diote 55 urteko oriotarrari zer gertatu zaion jakiteko.


Erresuma Batuko europarlamentariak maskotak inportatzeko arauak zalantzan jartzen ditu - EU Reporter\nUK MEP galdera arau maskotak inportatzeko\nUztaila 21, 2015\nDaniel Dalton Erresuma Batuko West Midlands eurodiputatua zalantzan jartzen ari da Erresuma Batuan txakurkumeak inportatzeari buruzko arauak.\nWest Midlands-en oinarritutako karitatea jarraitzen du Dogs Trust-ek Lituanian eta Errumaniako albaitari eta hazleei buruz egindako ikerketari eta merkataritza garraiatzaileek txakurkumeak Britainia Handira ekartzeko animalia jabeentzako diseinatutako eskemaren arabera. Konfiantzak dioenez, horrela ekarritako milaka txakurkume horiek ez dituzte betetzen Erresuma Batuko egungo osasun arauak.\nDalton-ek esan zuen: "Animalien pasaportearen arauak jabeek txakurrarekin oporretara joateko edo agian etxera joan ahal izateko diseinatu ziren. Inoiz ez ziren merkataritza-operadoreek erabiltzeko diseinatu. Saltzaileek gaixo dauden edo paperik gabeko txakurkumeek Britainia Handira inportatzeko duten erraztasuna kezkagarria da ".\nDog's Trust erakundeak duela gutxi esperimentatu zuen jostailu betea Britainia Handira inportatuz eta lau alditan hirutan ez zen agintaririk egiaztatu.\nClaire Calder The Dogs Trust Europako Politikako aholkulariak honakoa esan zuen: "Dogs Trust-ek Europako Batzordeari eta EBko gobernu nazionalei legez kanpoko txakurkumeen salerosketaren frogak aurkeztu zizkien iaz eta etsita gaude EBko egoerak ez duela jakitean Badirudi ez dela hobetu. Txakurkumeen kontrabandoaren salerosketaren ondorioak izugarriak dira; engainatzen ari diren kontsumitzaileentzat eta izugarri sufritzen duten txakurkumeentzat.\n“Sistemaren gehiegikeria argia da eta arauak berrikusi behar dira. Eskola oporrak aste honetan hasten dira eta mugako langileek adi egon behar dute ", amaitu du Danielek. "Irailean Dog's Trust elkartuko naiz lehendik dauden legeak eta betearazpen prozedurak nola estutu ditzakegun eztabaidatzeko."\nGai erlazionatuak:Claire Calderezaugarrifull-imagetxakurkumeen inportazioakumeen inportazioa Erresuma Baturamaskotak inportatzeaPuppiestxakurkumeen kontrabandoaren merkataritzaarauaksufritu izugarriErresuma Batuko europarlamentari galderakUK MEP galdera arau maskotak inportatzeko\nErregimen Grezian aldaketa Tsipras gerta daitekeen\nekonomikoak doikuntza Txipre programaren seigarren berrikuspena buruzko txostena


Josu (Sumendi): «Ate bat ixtean, beste asko irekitzen dira» – Hala Bedi\n> Josu (Sumendi): «Ate bat ixtean, beste asko irekitzen dira»\n2019ko azaroaren 27an ertzaintza Sumendi espazioan sartu, bertan zeudenak atera eta atea itxi zuen. Eraso hori salatu zuten Sumendiko kideek garai hartan, eta lanean jarraitu dute ordutik. Orain, urtebete beranduago, eraso hura gogoratzeko ekimena antolatu dute larunbaterako. Bizikleta martxa, zunba klasea eta ekitaldi bat egingo dituzte goizean.\nSumendi espazioko Josu izan dugu gaur Hizpidean. Duela urtebete gertatutakoa, azken urteko bilakaera eta aurrera begirako asmoak azaldu dizkigu.\nHizpidea: Josu (Sumendi): "Ate bat ixtean, beste asko irekitzen dira"\n← Ikasleek antolatutako hitzaldi bat zentsuratu du Ekialde II ikastetxeko zuzendaritzak\nAste betean bi garraiolari hil dira Araban →


Auzperri | Irati Irratia Auzperri – Irati Irratia\nEgun On, Auñamendi! Liburutegiko berriak, Loizuko gizona eta Hizkuntz gutxituen legea\n27 maiatza, 2021 27 maiatza, 2021 Irati Irratia\tEgun on, Auñamendi!\tAuzperri, Auzperriko Liburutegia, Egun on Auñamendi, euskarafobia, idoia zabaltza, Loizuko Gizona, Mari mar agos, Sakon Espeleologia\tLeave a comment\nGaurkoa Auzperriko liburutegia bisitatzen hasi dugu . Bertan Mari Mar Agosen ahotik jaso ditugu liburutegiko berriak .Ondoren Sakon Espeleologiako Oscar Siciliarekin izandako elkarrizketa berreskuratu dugu larunbateko hitzaldia arrastutzeko. Bukatzeko Idoia Zabaltza izan dugu kasu honetan euskarak jasandako azken erasoaren inguruan solasean, Frantziako gobernuak egindako Hizkuntz gutxituen legearen ingurukoa. Izenburua: Maiatzaren 27ko saioa Iraupena: 2:35 ordu […]\nPirineki esnekiak, aitzineko eran egindako esnetik eratorritako produktuak\n22 urtarrila, 2021 Irati Irratia\tBerriak, Ekonomia, Elkarrizketak, Erro ibarra\taitor zazpe, Auzperri, erroibar, Pirineki esnekiak\tLeave a comment\nIzugarri pozten gaitu zonaldean negozio berri bat irekitzen denean eta batez ere familia baten ekinaz sortua bada. Gaurko honetan, Auzperrira jo dugu Aitor Zazpe lagunarekin egotera eta bertatik bertara Pirineki Esnekiak ezagutzeko. Aintzineko moduan egindako esnetik eratorritako produktu goxoak saltzen dituzte haien artean esnea, yogurtak, gasna freskoa eta gasna guria. Aitor Zazpe Irati irratian\nEgun On, Auñamendi! Pirineki Esnekiak eta Karrape irratia\n20 urtarrila, 2021 20 urtarrila, 2021 Irati Irratia\tEgun on, Auñamendi!\taitor zazpe, Auzperri, Egun on Auñamendi, karrape irratia, leitza, Pirineki esnekiak, unai zabaleta\tLeave a comment\nGaurko saioa negozio berri bat ezagutzera joan gara, Auzperrin kokatua dagoen Pirineki esnekiak, Aitor Zazpe lagunaren laguntzarekin. Ondoren, Karrape irratira bisita egin dugu, bertan Unai Zabaleta lagunaren eskutik leitzaldeko kronika jasotzeko. Izenburua: Urtarrilaren 13ko saioa Iraupena: 2:35 ordu Klikatu hemen saioa jaisteko\nEgun On, Auñamendi! Auzperriko liburutegia, udan euskaraz eta Ipar EHko hauteskundeak\n6 uztaila, 2020 6 uztaila, 2020 Irati Irratia\tEgun on, Auñamendi!\tAuzperri, Auzperriko Liburutegia, Egun on Auñamendi, euskara, Hauteskundeak, idoia zabaltza, Iker Elizalde, Iparralde, Mari mar agos, Naiz irratia\tLeave a comment\nGaurkoa Auzperriko liburutegia bisitatzen hasi dugu eta bertatik Mari Mar Agosek ekarri dizkigu azken nobedadeak. Ondoren, Idoia Zabaltzarekin izan ohi genuen kolaborazioa berreskuratu eta udan euskara zerbitzuak aurrera eraman behar duen dinamika azaldu digu. Bukatzeko, Naiz irratian EH BAiko Iker Elizalderi Ipar EHko hauteskundeen inguruan eginiko elkarrizketa ekarri dugu gurera. Izenburua: Uztailaren 2ko saioa Iraupena: […]\nEgun On, Auñamendi! Asteko abisuak eta Jose Ignacio Ubauren zerrenda\n15 ekaina, 2020 15 ekaina, 2020 Irati Irratia\tEgun on, Auñamendi!\tAezkoa, Aezkoako astean behin, Auzperri, Egun on Auñamendi, jose ignacio ubau, Liburutegia, pirinioko soinu banda\tLeave a comment\nGaur, aste hasiera zenez hainbat jakinarazpen eman ditugu, liburutegikoak eta Astean Behin jolasekoak. Bukatzeko, Jose Ignacio Ubauk egindako zerrenda berreskuratu dugu eguna alai zezan. Izenburua: Ekainaren 15eko saioa Iraupena: 2:35 ordu Klikatu hemen saioa jaisteko\nEgun On, Auñamendi! Aralar irratia eta Pirinioko Soinu Banda 29.atala\n28 apirila, 2020 28 apirila, 2020 Irati Irratia\tEgun on, Auñamendi!\taralar irratia, Auzperri, Egun on Auñamendi, Jokin Martinez, Martin Juanena, pirinioko soinu banda\tLeave a comment\nGaurkoan asteartero legez Aralar irratia bisitatzen hasi dugu saioa. Bertatik Martin Juanena aritu zaigu kronika pasatzen. Bukatzeko Pirinioko Soinu Bandarekin jarraitu dugu, gaurkoan Jokin Martinezek bere bigarren zerrenda helarazi digu. Izenburua: Apirilaren 28ko saioa Iraupena: 2:30 ordu Klikatu hemen saioa jaisteko


Pertsona ekintzaileentzako, enpresentzako eta negozioentzako programa martxan ipini du Sopelako Udalak - Sopela - Hiruka.eus\nPertsona ekintzaileentzako, enpresentzako eta negozioentzako programa martxan ipini du Sopelako Udalak\nHiruka.eus 2018-10-30 10:55\nEnplegu eta Sustapen Ekonomiko Sailaren bitartez, Sopela Mentoring formakuntza-programa sortu du bertoko Udalak, ekintzailetza eta mentorizazioa (Sopelako pertsona-ekintzaileei, enpresei eta negozioei zuzendutako aholkularitza pertsonalizatua) bultzatzeko. Informazio gehiagorako edota izen-emateak: Sopelako Udaleko Enplegu eta Sustapen Ekonomikoko Saila, empleo@sopela.eus edo 944 065 500 (Luz. 110).\nHorretarako, Secot Bizkaia erakundearen laguntza izango du Sopelako Udalak. Secot Bizkaia Bilbon 1991n eratutako irabazi-asmorik gabeko erakundea da eta sektore desberdinetako (ingeniariak, ekonomistak, abokatuak edo informatikoak, eta abar) profesionalak izan diren 40 boluntario taldekatzen ditu, zeinek eskuzabalki, euren denbora, ezagutza, kontaktuen sarea eta esperientzia eskaintzen dizkieten ekintzaile edo enpresa sortu berri txikiei edo erronka berriei aurre egiteko beharrizanak dituztenei, euren jarduera ekonomikoa ezartzeko eta garatzeko jarduketan laguntzeko.\nMentoring Sopela, pertsona edo talde gidatu bakoitzaren beharrizanen arabera, modu pertsonalizatuan gauzatzen den programa da, puntualki edo zenbait hilabetetan zehar, euren negozioa hobeto ezartzeko edota finkatzeko edo erronka berriei aurre egiteko parte-hartzaileen ahalmen eta gaitasunak sustatzeko xedez.\nAurretiazko hitzordua Sopelako Udaleko Enplegu eta Sustapen Ekonomiko Saileko profesionalegaz, izena-emateko eta eurekaz elkarrizketa bat izateko.\nHitzordua talde mentoreagaz. Mentorizatutako pertsonek zein proiektutan lan egin gurago duten definituko dute, prozesu horretan langile baten laguntza izango dute. Elkarren arteko konfidentzialtasun akordioaren sinatzea.\nTrebetasun lehiakorraren eta enpresa-kudeaketaren inguruko eta mentoring-proiektua diseinatzen laguntzeko formazio tailerrak egingo dira.\nMentore-taldearen eta langile teknikoen arteko aldizkako bilerak esperientziak partekatzeko eta programa bukatzerakoan bakarkako bilerak emaitzak aztertzeko.\nHalaber, programaren barruan berbaldi dibulgatzaile eta heziketa-hitzaldiak egingo dira, herritarron ekintzailetzaren aldeko jarrera sustatzeko.


Jende modernoaren garapen intelektuala maila handia dago, hala ere, jende askok oraindik ez dakigu zer BDSM. siglak bera gehienek nazkagarria da, terrible perbertsio irain zuzenduta eta bere bazkide iraindu fisikoak mina bidez sinonimo gisa.\nHala ere, fluxua erabateko gaitzespena ez du interesa duten pertsonak gelditzeko zer da BDSM. nahikoa kontsulta kopurua ikusteko bilatzailean da web-aren, gai hori oso garrantzitsua da gaur egun konturatzen. Beraz, denbora harreman mota honetako jendea errepresentazio estandarra uxatu behar da. Izan ere, S & M konfiantza forma altuena zure bikotearekin bat da, guztiz duzulako obeditu bere hitza behin. Alde batetik, nagusi lortzen botere absolutua eta zure bikotearekin whatever zuen nahi egin daiteke. Bestalde, erantzukizun handia dauka plazer eta osasun-arriskua arteko lerroa oso fina delako.\nPertsonaren bada eskatu, zer da bondage, bere irudimenean, oro har, ez dago larruzko soineko bat eta eskuan zigorra batekin gizon baten irudia da, plazerra lortzen mina eragiteko from. Jende gutxik jakitun edozein rol jokoa da, eta bertan bazkide bat bestea menperatzen, dagoeneko BDSM kategorian dagokio daude. Beraz, ez dute zertan minik bere laguna, bikote bakoitzak besterik gabe, zure aurpegia eta markoa definitzen du. BDSM harreman hiru arau nagusiak oinarritzen da:\nBazkideak borondatez harreman horiek sartu, hau da, ez zilegi mugak buruz haien arteko akordio batzuk. entretenimendu onargarria dominante debekatuta haratago joan.\nBikoteak BDSM, izan ere, kontuan izan behar da osagarri edozein erabil daiteke, askotan handia dira espezialitate dendetan saltzen. Hala ere, ekintza bakoitzean arrazoizkoa eta ondo pentsatu beharko luke. Gainera, bazkide diren pre-set deiturikoak stop hitzak. Eta nagusi zeharkatu line baimentzen edo Saab prozesua eten nahi badu, nahikoa hitza, show-geldiarazteko keinua esatea da. Hau, berriro ere, hori ere BDSM harremanak elkarrekiko interesak eta alderdi bakoitzaren desioak oinarritzen dira kontuan hartzen baieztatzen.\nEta, jakina, garrantzitsuena - segurtasuna da. Sekretua ez sadomasochism ahalbidetzen esaterako loteslea edo tortura bezala jokoak, beraz, bazkide segurtasuna alea lehenengo postuan dago. Dominants erabat eta guztiz izan behar bazkide mantenduz kontrolpean, eta bigarrenak daiteke shock moduko bat ezohikoa sentsazio sorta batetik erori.\nNoiz azaltzeko zer BDSM harreman bat, ez dutela beti zuzeneko kontutan hartu nahi dut sexu. Hau da, bazkide gogobetetasuna lortu ahal tortura pila edo osagarriak berezien erabilera agortu from. nagusi bat, aldi berean, benetako plazera lortzen bere nagusitasuna eta boterea sentimendu batetik. Izan ere interesgarri bat da azpi honetan Saabs edo esklabo rola hautatua emakumeen% 80 inguru, hau da, desioa gizonen errespetatu eta benetan gozatzeko.\nNola tselovatsya ikasteko sutsuki? Frantziako musu\nZer da masturbazioa? Egia eta fenomeno fisiologiko buruz fikzioan\nNola gizon bat urduritu? Arauak eta metodoak\nNola painlessly galtzen dute birjintasuna eta ez damutuko\nGizon bat nola liluratuko aholkuak\nGaldarak "Bucks": iritzirik. A gas berogailu galdaragintza "dolar": deskribapena\nZer da erlijio sinesmenak eta esoterikoen batera karma\nNola harpidedun nahigabeko SMS blokeatzeko mobile operadore desberdinen zenbakiak\nErabilitako bearberry bezala?\nBitxiak Sahara Boutique Resort 4 * Hotel (Egipto / Hurghada): hotel, argazki eta berrikuspen azalpen\nBehar bezala exekutatu ordenagailuan zer egin?\nAl dago aranak izozteko negurako posible?\nCompatibility: Fish emakumea + man Taurus\nAlkohola celandine of tinctures: errezeta, erabilera\nFutbolista Lazar Markovic


Umorea berriz jo puntuan - - Anboto.org\nUmorea berriz jo puntuan\nMartin Loizate Sarrionandia (ikaslea) 2017-10-27 08:30\nKataluniako komunikabide publikoak deuseztatuko ditu 155,78 artikuluak, Gobernuaren zerbitzura jarriz. Esku hartze horri bidea zabaltzen ibili dira batzuk: umeentzako kanalak adoktrinatu, irratiek biolentzia bultzatu, albistegiek propaganda independentista egin... Horien artean kokatu dute satira politikoa egiten duen Polonia.\nBaten bati ez zitzaion batere gustatu programak 9N-ren ostean eginiko Hondoratzea filmaren parodia, non Hitler agertzen den (kasu honetan Rajoy) territorioaren mapa begien parean zabal-zabal, ministroek gerra galdu dutela esaten dioten bitartean. Oihartzuna izan zuen, halaber, pasa den astean Omnium-ek eginiko Help Catalonia bideoaren parodiak, Europari laguntza eskatzen ari zaion emakumearen lekuan Saenz de Santamaria presidenteordea agertzen da Katalunia ahazteko eskatuz, Estatuaren diskurtsoa erridikulizatuz. Zer esanik ez, U1-eko erreferendumaren osteko sketch-a, Franco bizirik dagoela kantatzen zuena. Poloniak “polako”tik (Madrilen Katalanei deitzeko erabilia) hartzen du izena, iraina eurena eginez.\nAzken egunotako zurrunbilotik kanpo ere funtzionatu du Poloniak: 2006tik, astero emititzen dute PrimeTimen. Mundu guztiarekin sartu dira; CiUren korrupzioaren parodietatik CUPen erridikulizazioraino (azken hau sarriagotan). Erakutsi dute nola egin daitekeen umoretik herria, eta Estatu kolpearen jo puntuan egongo dira.\nBaten batek esan du EiTBn esku hartuko balute ez ginela enteratu ere egingo. Zer pentsatua ematen du.


Nola hasi negozio bat, nola izan ekintzaile bat, frankizia bat nola lortu, etab. - Interfilm\nHorrek guztiak milaka webgune ikusi eta irakurri ahal izango ditugu, hau edo bestea atariak dira, egunkariak, aldizkariak, eta abar. baina linean eta errenta edukiak argitaratzeko beharra daukagu, edukiak argitaratzea "bisitak" izan behar dira (irakurleek ez dutela beti berdina), Interneten errenta bisitak eta bisitak lehenengoa delako. Posizioa eta posizioa edukien kopuruarekin lotzen dira eta hemen "CONTINGUTUA" galdera da.\nSukaldean, moda, finantzetan, frankizian edo edozein gai espezializatuan profesionalki, aldiz, behin baino gehiagotan, lerro batzuk irakurtzen ditu bere espezialitatearen, bere lanbidearen araberako gaia irakurtzeko, nola arintasuna Horrelako edo horrelako gauzak adierazi eta aholkuak eta aholkuak ematen dira.\nNola deitu behar lirateke idazleek? Horrela, lerro hainbeste artikulu eta idazlanak idazten eta kargatzen jarraitzen dute, askoz ere gehiago irabazten baitute beren aholkuak praktikan jartzea, euren enpresa konfiguratzea eta haien arrakasta frankizia erostea "Negozio bat nola sortu eta arrakasta izatea" aplikatuz.\nPosible da, nahiz eta iritzia besterik ez, baliogarria den gauza bakarra aholkatzea etorkizuneko enpresaburuek egin behar duten ikerketa lana eta, inolaz ere, artikulu batean irakurri ez diren jarraibideen arabera "Relleno".\nEgikaritu bai, jakin ezazu, baina informazioa "gaian disolbatzailea" iturri bat baino lehenagokoa izan behar du, antzekotasunekin alderatzeko.\nZentzugabekeriaren altuera nahasmen orokorra da, enpresariak bere kabuz egin dezan eta frankizia bateko frankizatzaileak frankizian esku hartzen duen bere enpresa propioa hasteko, nahasmen orokorra da, aholku bera eta berdina dena Egia esan, ez da ezer egin behar, baizik eta guztiz konpromisorik gabe edo frankizian egiteaz gain, "testua entregatu" behar duzu "jakinarazpenak" bidali behar dituzu EDUKIAREKIN argitaratzeko


2014 abendua | ARGIAren barrenak\n2014ari begira: gertutik jarraitu ditugun gaiak, egunero U6ra arte\nAbenduaren 25ean hasi eta urtarrilaren 6ra bitartean, 2014an ARGIAk gertutik jarraitu dituen gaien inguruko informazioarekin hornituko ditugu webgunea eta Facebook eta Twitter kanalak. Egunean gai banari buruzko albiste, elkarrizketa, erreportaje eta bideo hautatuak sareratuko ditugu. Urtarrilaren 7an helduko diogu ohiko martxari, indarberrituta. Gabon onak pasa eta gaizto izan! Jorratuko ditugun hamahiru gaiak: Abendua 25: Ekonomia alternatiboak / Auzolan esperientziak 26: Historia /...\nLarunbatean ARGIAren alde Pirritx, Porrotx eta Marimotots Usurbilen\nLarunbatean ARGIAren alde, Usurbilen Pirritx, Porrotx eta Marimototsen emanaldia izango da Usurbilgo Oiardo Kiroldegian. Beren lan berria aurkeztuko dute eta bi saio izango dira: 16:00etan eta 18:30ean. Aurretik 7 euro balio du sarrerak, eta egun berean 8. Sarrerak ARGIAra deituta (943 371545) edo sustapena@argia.com helbidera idatzita eskura. 12 hilabete arteko haurrak doan sartu ahal izango dira. Usurbilgo ARGIAren adiskideak taldeak antolatu du, eskerrak eman nahi dizkiegu...\nAbenduaren 3an, Euskararen Nazioarteko Egunean, ARGIAko kideok jai egingo dugu. Langile batzordeak hala erabakita, Espainiako egutegi ofizialak jai-egun moduan markatutako festa batzuk ez ditugu ospatzen. Bai, ordea, gure proiektuak bereak dituenak, abenduaren 3a kasu.\nYallah-EH ekimena aurkeztu dute joan den larunbatean Gernikako Astran. Mundu mailako BDZ mugimenduarekin bat egiten duten Euskal Herriko eragileak mapa batean bistaratzea da asmoa. Baina zer da BDZ, BDS ingelesez? Ekonomia eta politikan Israeli presioa egiteko mundu mailako kanpaina da. Horretarako boikota, desinbertsioa eta zigorrak eskatzen ditu. Ondorengoak dira finkatutako hiru helburuak: Israelek Palestinaren okupazio eta kolonizazioa amaitzea, Israelgo estatuan bizi diren...


BIDEBARRIETA KULTURGUNEAK ZIENTZIA HEDAPENARI BURUZKO URTEKO PROGRAMAZIOA IREKIKO DU DATORREN ASTEAZKENEAN, URTARRILAREN 31N, FELIPE PRÓSPER CARDOSOREKIN EGINGO DUEN SOLASALDIAREKIN – Bilbao Kultura\nHome » Berriak » Bilbao Kultura @eu » BIDEBARRIETA KULTURGUNEAK ZIENTZIA HEDAPENARI BURUZKO URTEKO PROGRAMAZIOA IREKIKO DU DATORREN ASTEAZKENEAN, URTARRILAREN 31N, FELIPE PRÓSPER CARDOSOREKIN EGINGO DUEN SOLASALDIAREKIN\nNafarroako Unibertsitate Klinikako Terapia Zeluzar Saileko Zuzendaria eta Hematologia Saileko Zuzendarikidea da, eta medikuntza birsortzaileari eta gizakien gaixotasunen tratamendurako ama zelulen erabilerari buruzko hitzaldia eskainiko du.\nEkitaldia arratsaldeko 19:00etan hasiko da Bidebarrietako Liburutegiko ekitaldi aretoan. Sarrera doakoa da, baina beharrezkoa izango da liburutegian bertan gonbidapena jasotzea. Streamingez ere jarraitu ahal izango da www.kulturguneatb.eus webgunearen bitartez.\nFelipe Prósper Cardoso, Nafarroako Unibertsitate Klinikako Terapia Zelular Saileko Zuzendari eta Hematologia Saileko Zuzendarikideak, medikuntza birsortzaileari eta gizakien gaixotasunen tratamendurako ama zelulen erabilerari buruzko hitzaldia eskainiko du asteazkenean, urtarrilaren 31n, Bilbon. Hitzordua arratsaldeko 19:00etan hasiko da Bidebarrietako Liburutegiko ekitaldi aretoan, eta Bilboko Udalak eta UPV/EHUko Kultura Zientifikoko Katedrak antolatzen dute batera, Bizkaiko Foru Aldundiaren laguntzarekin.\nGorka Orive UPV/EHUko Farmazia Teknologia doktorea izango da Bidebarrieta Zientifikoaren urteko jardueren egutegia inauguratuko duen hitzaldiaren gidaria. Zikloak beste egitarau batzuk ere jasoko ditu, “Darwinen Egunaren” ospakizuna, besteak beste –hori ere UPV/EHUko Kultura Zientifikoko Katedrarekin antolatutakoa–. Helburua zientzia jende guztiari hurbiltzea da, era atsegin eta didaktikoan, eta baita egunerokotasuna duten gai zientifikoak hedatzea ere.\nFelipe Prósperrekin egingo den hitzaldi solasaldiak sarrera doakoa izango du, baina beharrezkoa izango da aurretik gonbidapena jasotzea liburutegian bertan (10:00etatik 14:00etara eta 16:00etatik 20:00etara), GAURTIK, urtarrilaren 24tik, aurrera, pertsona bakoitzeko 4 gonbidapen gehienez. Aretoko leku guztiak bete ondoren ezin izango da bertara sartu, baina topaketa streamingez jarraitu ahal izango da, www.kulturguneatb.eus webgunearen bitartez.\nAzken hogei urteetan egindako ikerketa lanek, kaltetutako ehunen birsorkuntzarako gaitasuna erakutsi dute ama zelula espezifikoen presentziarekin lotuta. Hori da, hain zuzen ere medikuntza birsortzailearen eta terapia zelularraren lanaren premisa. Azken hori, terapia aurreratuko botiken erabileran oinarritzen da gizakien zenbait gaixotasunen tratamendurako.\nBaina, zeintzuk dira botika horien erabilera justifikatzen duten printzipio zientifikoak, eta horiek praktika klinikora eramateko dauden arautegiaren eta zientziaren aldeko zailtasunak? Felipe Prósper Cardoso doktoreak, Nafarroako Unibertsitate Klinikako Terapia Zelular Saileko Zuzendari eta Hematologia Saileko Zuzendarikideak terapia zelularren errealitateak eta etorkizuneko erronkak landuko ditu “Medicina regenerativa: utilización de células madre para el tratamiento de enfermedades humanas” hitzaldian.\nMedikuntzan Lizentziatua eta Doktorea Nafarroako Unibertsitatean, Felipe Prósper Cardoso Hematologian eta Hemoterapian espezialista da Nafarroako Unibertsitate Klinikan. Bere prestakuntza Hematologiako eta Onkologiako erresidentzia batekin osatu zuen Minnesotako Unibertsitatean. 260 hitzaldi baino gehiago eman eta 200 artikulu baino gehiago argitaratu ditu nazio eta nazioarte mailako aldizkarietan.\nEgunak: Urtarrilaren 24tik 31ra. Larunbatean eta igandean izan ezik.\nPertsona bakoitzeko 4 gonbidapen gehienez.\n← BILBAOESZENAK – BILBOKO UDALEKO BALIABIDE ESZENIKOEN ZENTROAK, “LOS AMANTES PASAJEROS” FILMEKO DEKORATUEI BURUZKO MASTERCLASS-A JASOKO DU ALFONSO ROMERO ESZENOGRAFOAREREN ESKUTIK\nBILBOKO UDALAK AHOZKO NARRAZIO HASTAPENEKO TAILERRA ANTOLATUKO DU, 2. BARRUTIKO “ISTORIO BIZIAK – CUENTOS ENCADENADOS” PROGRAMAREN BARRUAN →


Veneziako emakume bakarra | Boligrafo gorria\nHasiera » Zinema - ikus-entzunezkoak » Veneziako emakume bakarra\nJeniffer Kent da Veneziako zine jaialdian lehiatuko den emakume zuzendari bakarra.\nSail Ofizialean lehiatuko diren zuzendarien izen-zerrenda ikusita aurreikuspenak bikainak diren arren, polemikak zipriztindu du Veneziako zinema jaialdiaren hasiera: lehian diren pelikulen artean, bakarra zuzendu du emakume batek –The Nightingale, Jennifer Kent australiarrarena– eta datu horregatik oina putzuan zeukan festibalaren zuzendariak, Alberto Barberak, izterreraino sartu du hanka honakoa adieraziz: “Lehiaketa nagusian beste pelikula bat jartzea, bakarrik emakume batek egina delako, oso iraingarria litzateke zuzendari horrentzat… Film bat aukeratzera behartuta banengo bakarrik emakume batek egina delako, eta ez filmaren kalitatean oinarrituz, nahiago nuke lanez aldatu”.\nEuropean Women’s Audiovisual Network (EWA) elkarteak gutun irekia idatzi dio Veneziako festibalari, gogoratuz ez dela lehenbiziko aldia Barberak mota horretako adierazpenak egiten dituena –iaz ere, lehiaketa ofizialean emakume zuzendari bakarrarekin, antzeko hitzak erabili zituen: “Kalitatea, ez generoa” dirudi Veneziaren mezuak–. Baina jarrera hori desmuntatzeko, datu bat eman du EWAk: festibalak aurtengo lehiaketako lanak aukeratzeko jaso dituen filmen artean %21 besterik ez ziren emakumeek zuzenduak. Beste datu batzuk falta direla diote: “Inoiz ez dugu jakingo emakumeen zenbat pelikula ikusi dituzten tokian tokiko hautatzaileek eta zenbat iritsi diren benetan Alberto Barberak zuzendutako programatzaileen talde zentralera”.\nEz da Veneziako festibalari bakarrik eragiten dion zerbait. Canneseko azken jaialdian lehiatu ziren hamazazpi filmetatik hiru bakarrik zuzendu zituzten emakumeek. Gurera etorrita, Donostiako Zinemaldiko Sail Ofizialean lehian arituko diren hemezortzi lanetatik bostek baino ez dute emakume bat zuzendari.\nEta ez da kasualitatez gertatzen, historikoki zinema-jaialdiek eta, orokorrean, zinemagintzak eduki duten genero-desbiderapen maskulinoagatik baizik. Horixe azpimarratu du EWAk eta neurriak eskatu ditu: “Zinema festibaletako programatzaile guztiek egon beharko lukete prestatuta genero-aurreiritziak eta inkontzienteak diren beste aurreiritziak antzemateko”.\nIzan ere, gauzak pixka bat gehiago korapilatzeko, The Guardian-en irakurtzen denez, Veneziako festibaleko programatzaileen ia erdia (%45) emakumeak dira. Lehiatuko diren pelikulak aukeratzen dituen ekipoa ia parekidea izateak eraginik izango zuela pentsa zitekeen; oinarri horretatik abiatuta gizonen eta emakumeen presentzia orekatuagoa lor zitekeela; baina 2018ari dagokionez behintzat, ez da hala izan.\nProblema kualitatiboa ere badelako hau, hautatzaileetan kuotak jarrita bakarrik konpon ezin daitekeena: formakuntza-problema bat.\nBueno, eta hain gureak ditugun gustuak ukitzen dituela (beste gauza batzuk ez aipatzeagatik).


Asteon zientzia begi-bistan #76 - Zientzia Kaiera\nAnimalia handien eta txikien taupada maiztasunari erreparatu diote oraingoan Juan Ignacio Pérezek eta Miren Bego Urrutiak. Aurreko astean ikusi genuen metabolismoa tamainaren arabera aldatzen zela. Hala, bihotzaren taupadaren maiztasunak ere badu zerikusia tamainarekin. Artikuluan, ideia bat azpimarratu dute: animalia txikien bihotz-taupadak oso bizkorrak dira, maiztasun handiz uzkurtzen dira haien bihotzak, eta kontrakoa gertatzen zaie animalia handiei. Adibide moduan ugaztunik txikiena hautatu dute: satitsu etruskoa. 2 g-ko masa du eta haren metabolismo-tasari dagokionez, 2’6 g janari behar du eguneko. Satitsu etruskoaren bihotz taupada oso azkarra da. Bere bihotzak 0’035 g-ko masa du; hau da, tamainaren arabera legokiokeena baino hiru bider handiagoa. Handiagoa izateak ahalbidetzen du bere bihotza azkar uzkurtzea. Harrigarria da baina: 10-20 taupada segundoko izan ditzake!\nArmando Llanos Ortiz de Landaluze arkeologoari egin dio elkarrizketa Berrian. Bertan, bizitzan zehar jorratu dituen alorrak ekarri ditu gogora. Arkeologia atalean ezaguna egin bada ere, diseinu atalean hasi zen Fournier enpresan. Horren ostean, espeleologian sartu zen: “Kasualitatez hasi ginen. Gorbeiatik jaisten Mairuelegorretako kobazuloetara heldu ginen eta Erretxinadun soka batzuekin hasi ginen sartzen…”. Ondoren, arkeologiara eman zuen jauzia. Hasierako indusketak nolakoak izan ziren gogoratzen du tartean eta aipatzen du Jose Miguel Barandiaran “irakasle ona” izan zela. Harenlana Burdin eta Brontze aroetan zentratu da, batik bat. Horretaz gain, hausnarketa egin du indusketen inguruan. Ondarea lehen ez zela bermatzen esan du:“Ikusi ditugu aztarnategiak suntsitzen. Gaur egun araudi bat dago, halakorik gerta ez dadin… Arabako Errioxako trikuharri asko jendearen asmo onari esker mantendu genituen. Ordea, ez ginen nahi beste lekuetara heldu”.\nLurraren barne nukleoari buruz hitz egin du Amaia Portugal kazetariak Zientzia Kaieran. Kanpo nukleoa ez bezala, solidoa da barne nukleoa.Baina nola sortu zen?Irakiten dagoen kanpo nukleoaren barnealdea hozten hasi zen eta solido bihurtu zen eta horrela hasi zen garatzen. Liverpoolgo Unibertsitatean zuzendu duten ikerketak agertzen du gutxienez duela milioi bat urte eta gehienez duela milioi bat urte eta erdi sortu zela. Ondorio horretara iristeko, jatorri magmatikoa duten Aurrekanbriar garaiko harriak ikertu dituzte eta ikusi dute duela milioi bat urte eta erdi inguru Lurraren eremu magnetikoa oso nabarmen indartu zela. Era berean, frogatu duteLurrak ez zuela egun duen bihotz solido hori izan bere bizitzako lehen hiru milioi urteetan. Ondorio asko atera dituzte ikerketa honetatik. Besteak beste, Lurraren bihotza ez dela azkar hozten ari (pentsatzen den moduan) eta barne nukleo solido hori milimetro bat ari dela hazten urtero-urtero.\nTxernobylgo zentral nuklearraren erradioaktibitateak kutsatutako eremuan ugaztun handiak ugaritzen ari direla frogatu du ikerketa batek. Ana Galarragak Elhuyar aldizkarian azaltzen duenez, espezieetako batzuk hondamendiaren aurretik baino ugariagoak dira egun. Ikerketa honetan, Bielorrusiako kutsatutako eremuan bizi diren ugaztun handiei erreparatu diete. Ikusi dute altzeen, orein arrunten eta basurdeen populazioak nabarmen handitu direla 1987tik. Oreinena, esaterako, 10 aldiz handitu da 1996tik. Halere, animalien dentsitatea ez dago lotuta lurzoruaren erradioaktibitate-mailarekin. Hala ondorioztatu dute bederen. Ikertzaileek diote giza jarduerak (nekazaritzak, ehizak, basozaintzak…) ugaztun handiei kalte handiagoa egiten ziela erradioaktibitate kronikoak baino.\nIngurumenari jarraiki, Joxerra Aizpuruak ozono geruza gaiari heldu dio berriz ere Argian. Bada, orain dela hiru aste egin zuen pronostikoa ez da bete. Grafiko baten bitartez, azaltzen zaigu egoera: irailaren erdira arte ozono geruzako zuloaren bilakabidea normala izan zen, baina hortik aurrera zabaldu da haren hedadura. Badirudi aurten zuloaren tamaina handienetakoa izango dela.\nAipatzekoa da ere, itsasoen egoera larria, uretara botatzen den plastikoaren ondorioz. Egun 300 milioi tona plastiko dago itsasoan. Larriena da plastiko hori pixkanaka gure ekosistemaren zati bihurtzen ari dela. Une honetan arrain eta itsaskien %30 inguruk plastiko arrastoak dituzte gorputzean. Munduko ozeanoetan “plastikozko” 5 gune nagusiak zerrendatzen ditu. Ezagutu nahi dituzu?\nTeba González UPV/EHUko ikertzaileak zeliakoen dieta aztertu du osasunean eta bizi-kalitatean duen eragina ezagutzeko. Ikerketa-lan horren bidez ondorioztatu du gaixoen glutenik gabeko dietek gantz eta azukre gehiegi eta zuntz gutxiegi izaten dutela. Aipatzen du lekaleak, pasta, arroza, lehen platerak eta abar albo batera uzteko joera dagoela. Hari beretik, zeliakoen elikadurak gabeziak dituela antzeman dute. Ondorio hauetara iristeko, gaixotasun zeliakoa zuten 101 pazientei egin zitzaien azterketa. Emaitzei dagokienez, Gonzalezek dio emakume zeliakoek gizonek baino are zuntz gutxiago kontsumitzen dutela. Horretaz gain, aipatzen du emakumeak direla gaixotasun zeliakoa duten paziente gehienak. Ikerketa interesgarri honi buruzko informazio osoa Zientzia Kaieran topatuko duzue.\nPaleontologia eta eboluzioa\nDuela 80.000 urteko Homo sapiens-aren arrastoak aurkitu dituzte Txinan. Ana Galarragak Elhuyar aldizkarian azaltzen digu 120.000-80.000 urte dituztela topatutako 47 hortzek. Anatomikoki, gizaki modernoarenak direla baieztatu du nazioarteko lantalde batek (Txinako ikertzaile taldeak gidatu du). Hortz horiek hamahiru banakoenak dira. Horiekin batera ez dute giza fosilik edo tresneriarik topatu. Galarragak aipatzen du hortzak ez dituztela zuzenean datatzerik izan, baina gainerako elementuak aintzat hartuta, 120.000-80.000 urte dituztela kalkulatu dute. Ikertzaileek argi azaldu dute arrasto horrek frogatzen duela Homo sapiens-a ordurako Ekialde Urrunera iritsia zela.\nGenetikan eman diren urratsak izan ditu mintzagai Maria Jose Morenok Zientzia Kaieran. Asko dago egiteko oraindik, baina genoma ondo ezagutzeak abantaila handiak eskaini ditzake. Adibidez, finkatu ahal izango dira zeintzuk diren alzheimer edo minbizia bezalako gaixotasunak garatzeko probabilitateak. Gainera, oso fase goiztiarretan antzeman ahal izango dira gaixotasunak. Giza genoma ezagutzeak aurrerapenak ekarriko dituela argi dago. Hala nola, gene-terapiaren aukera. Honen bidez, gene gaixotasun-eragileen ordez “gene osasuntsuak” jartzeko aukera egongo da egilearen esanetan. Horrela, gaixotasuna garatzea saihestuko litzateke. Era berean, lagungarria izango litzateke gizaki bakoitzarentzat farmakologia-tratamendu jakin bat diseinatu ahal izatea. Bada abantaila horiek guztiak beste alorretan oztopoetan bihurtuko lirateke. Esaterako, zer egingo luke aseguru-etxe batek jakingo balu diabetesa pairatzeko probabilitate handiak ditugula? Gehiago ordainaraziko liguke? Honi buruz hausnartu du egileak. Ez galdu irakurtzeko aukera!\nOier Gorosabelek ekarri digu aste honetan plazeboaren inguruko informazio interesgarria. Normalean plazeboa pilularekin lotu dugun arren, beste hainbat gauza ere izan daiteke. Adibidez, Nozebo sugestioak azaltzen ditu. Hauek hitzen bidez emandako azalpenak dira, pilula faltsurik erabili gabe. Ideia deigarria azpimarratzen du artikulu honetan. Izan ere, tratamendu aktiboari erantzun handiena eman dioten pazienteak plazeboari ondoen erantzuten dioten berberak dira. Honen aurrean, droga batzuek eta plazeboek neurotransmisio bide berberak erabiltzen dituztela pentsatzen dute ikerlariek. Ideia honi jarraiki, ospitaletan ikusitako fenomeno ekartzen du testura, ideia hori argitzeko asmoz: plazeboak botika aktiboaren eragina biderka dezake, baldin eta gaixoaren begi-bistan ematen bada. Ezkutuan ematen bada (tantaz tantakoen bidez, esaterako), berriz, efektu hori galtzen da.\nIngurumena eta materialak\nAireko CO2a harrapatzeko material berri bat sortu dute ikertzaile batzuek. Egoitz Etxebestek azaltzen du, CO2a fisikoki harrapatzen duen material mikroporodun bat garatu dutela. Sodio silikatoz eta kobre sulfatoz osatua dago. Azken urteotan, CO2a harrapatzen zuten materialak sortu dituzte baina material berri honek abantaila bat agertzen du besteen aurrean: urak ez dio eragiten. Material horiek azkenean ura harrapatzen dute CO2aren ordez. Gainera, urarekin hondatzen dira. Hortaz, urak eragiten zituen arazoak gainditzen ditu material berri honek.\nMarga Saenz Herrero psikiatra elkarrizketatu dute Berrian. Oro har, andreen psikiatrizazioa gizonena baino handiagoa dela aipatzen du. Normalean, antsietate eta depresio arazoengatik jotzen dute osasuneko zerbitzuetara emakumeek. Horren aurrean kezka agertu du Herrerok eta gehitzen du horren atzean ezkutatzen diren kausak bilatu behar direla. Bere ustetan, pobrezia, diskriminazioa eta bazterkeria dira, batik bat, kontuan hartu beharrekoak. Horretaz gain, nabarmentzen du gizonezkoen eta emakumezkoen artean, buruko gaixotasunak desberdinak izan daitezkeela. Eskizofrenia eta halakoetan datuak berdinak dira. Bada, gizonetan, gaitz horiek gaztaroan agertzen dira beti. Emakumeen artean, ordea, menopausiaren ostean agertzen dira. Ildo horretatik jarraiki, azaltzen du buruko gaitz horien aurrean, botiketara erraz jotzen dela.\nElisabeth Pombok pantailaz inguratuta bizi galera esaten digu Argian publikatutako artikuluan. Eta ez zaio arrazoia falta. Millward Brown etxeak mundu mailan egindako ikerketak aditzera eman duenez, erabiltzaileek gehien erabiltzen duten gailua smartphone-a da (egunean 147 minutu). Zerrendan agertzen diren besteak hauek dira: telebista (113 minutu), ordenagailu eramangarria (108 minutu) eta tablet-a (50 minutu). Badirudi gailuen erabilera eguneko orduaren arabera ere aldatzen dela. Ordenagailua, esaterako, gehienbat goizetan eta arratsaldetan erabiltzen da. Telebistak eta tabletak, aldiz, gauetan. Baina harrigarriena bigarren pantailaren fenomenoa da. Ikerketan parte hartu zutenen artean, %35ak hainbat gailu (smartphone, tablet eta telebista) aldi berean erabiltzen dituztela baieztatu zuten. Hau da, hainbat pantailatan zeregin desberdinak egiten dituzte aldi berean. Eta zuek? Bigarren pantailaren fenomenoaren orbitan sartuta zaudete?


Etxegabeak: gizartearen ertzean bizitzen - Uribe kosta - Hiruka.eus\nUnai Brea 2019-03-05 08:00\nArgazkia: © MATHEUS FERRERO\nEuropan gora egin du etxegabetasunaren fenomenoak azken urteetan, migrazioa areagotzeak eraginda besteak beste. Horri aurre egiteko neurriak eskatu ditu Bruselak, eta hala, arazoari aurre egiteko estrategiak garatu dira kontinente osoan. Uribe Kostari dagokionez, aterpe-politikak sistematizatu egin dira, orain dela urte gutxi arte plangintza espezifikorik izan ez duen eremuan. Aldiro egiten diren zenbaketen arabera, gure eskualdean etxerik gabeko 35 pertsona inguru daudela kalkula daiteke, sekula ahaztu barik etxegabetasuna fenomeno konplexua eta kuantifikatzeko zaila dela.\nAlexek 55 urte ditu eta azken hilabeteetan ez du etxebizitzarik eduki. Bilbon jaioa da, baina Getxon daroatza 40 urte. Unibertsitatean ekonomia-ikasketak erdizka utzita, bizimodu konbentzionala izan zuen, tarteka finantzen eta aseguruen arloan lanean, beste batzuetan saltzaile... Momenturen batean kontuak okertu egin zitzaizkion, ordea. Langabezian egin ditu azken urteak, ikastaroz ikastaro, ezer topatu ezinik. "Etxea galdu nuen diru barik geratu nintzelako. Hasieran ostatuetan ibili nintzen, baina hura ere ezin ordaindu". Orain jasotzen duen laguntza jateko nahikoa dela dio, baina ez etxebizitza baterako. Argi dauka bere helburua zein den: "Eskale izateari utzi eta herritar arrunta izatera bueltatzea".\nGau bat baino gehiago kalean eman du Alexek, baina orain Getxoko Udalak eta Uribe Kostako Mankomunitateak eskaintzen duten Argitzean zerbitzuari esker dauka lo egiteko leku egokia, sasoi baterako behintzat. 2017ko urtarriletik dago martxan Argitzean, hasiera batean Berangoko Karabiazpi auzoko lokal batean, eta iazko irailetik Algortako Portu Zaharrean, Karitatearen Alabak ordenako mojen egoitzan atondutako espazioan. Egunez ere artatzen dituzte etxegabeak, Antxeta zerbitzuaren bitartez, eraikin berean.\nBai Argitzean bai Antxeta kudeatzen dituena irabazi asmorik gabeko Sortarazi elkartea da, Getxogaz eta Uribe Kostako Mankomunitateagaz izenpetutako akordio bat dela medio. 1991tik dabiltza integrazio sozialaren arloan beharrean, Bizkaiko hainbat eskualdetan. Naroa Puyo elkarteko hezitzaile sozialaren esanetan, "normalean ez gara ohartzen denoi gerta dakigukeela etxe barik geratzea, batzuetan egoera batetik besterako muga oso mehea da eta; hemen badago ikasketak, lana, bikotekidea, familia... izan dituen jendea, kontuak okertu zaizkiona eta egoera horretan katramilatuta geratu dena".\nEz dago kausa bakarra\nNormalean ez da arrazoi bakarra egoten pertsona bat etxe barik geratzeko. "Badaude hainbat arrisku-faktore, bizitzan zehar izaten ditugunak: lana galtzea, bikotea banatzea, adikzio bat... Horiek gugan duten eraginaren arabera, egoera horretara ailega daiteke familiaren babesa ahulduz gero, osasun-arazoak izanez gero, trebetasun soziala ahulduta egonez gero...", dio Puyok.\nAzken hamabost urteetan, gainera, beste faktore bat agertu da indar handiz: pertsona migratzaileen egoera. Gehienak oso gazteak izaten dira, trebetasun sozial eta pertsonalei eusten dietena baina egoera larrietatik ihes eginda ailegatu direnak gurera, bitartekorik eta inolako babes-estalkirik gabe, eta sarritan bertoko hizkuntzarik ez ezagutzearen oztopoagaz. Izan ere, Eusko Jaurlaritzaren arabera, migrazioaren bilakabidea da azken hamarkada eta erdian etxegabeen kopurua EAEn handitu izanaren arrazoi nagusia, krisi ekonomikoaren ondorioakaz batera baina haren gainetik nabarmen. Etxegabe gazte gehienak kanpotik etorritakoak izaten dira.\nGero eta arazo larriagoa\nEsan barik doa fenomenoa globalagoa dela. Orain dela bost urte, 2014ko urtarrilean, Europako Legebiltzarrak adierazpen bat onartu zuen, zeinean Europako Batzordeari eskatu baitzion etxe gabeko pertsonen arazoari aurre egiteko lehenbailehen estrategia bat garatu zezala. Etxebizitzarik eza azken urteotan Europar Batasuneko ia estatu denetan larriagotu egin dela azpimarratu zuen orduko hartan Europarlamentuak, eta gogorarazi zuen bizilekurik ez izatea giza eskubideen bortxaketa larria dela, eta pobrezia-motarik muturrekoena.\nEuropatik zetorren olatua 2016an ailegatu zen Euskal Autonomi Erkidegora. Urte hartako otsailean, Eusko Legebiltzarrak Jaurlaritzari eskatu zion hiru hilabeteko epean "etxe gabeko pertsonen egoera errotik aldatzeko estrategia integrala" lantzeko. Orduan abiarazitako prozesuaren ondorioz, 2017ko urrian Etxegabekoentzako Euskal Estrategia onartu zen, 2018-2021 epealdirako.\nHorren aurretik, ez zegoen etxegabekoentzako plangintza espezifikorik. "Batez ere larrialdi sozialei erantzuten saiatzen ginen", azaldu digu Kitty Rebolledok, Getxoko Udaleko Gizarte Zerbitzuetako teknikariak; "esaterako, oso gau hotz batean udaltzainek inor topatzen bazuten kalean lotan, ostatu batera joateko aukera eskaintzen zioten, eta biharamunean gizarte-langile bategaz egoteko aukera ere ematen zitzaion".\nZehazki, Getxoko Udala orain dela hamarkada bat inguru hasi zen ostatuei proposatzen, "axola ez bazien", halako egoera larrietan zegoen jendea hartzeko, Elena Coria Gizarte Zerbitzuetako zinegotzia esan digunez. Halako egitasmoak bazeuden, egon, baina araudia ez zen nahikoa, eta premia zuen jende kopurua ere ez zen gaur egun bezain handia, Getxoko udal-iturrien esanetan.\nZer da etxegabe izatea?\n"Uribe Kostan zenbat etxegabe dago" galderari erantzun aurretik, komeni da etxegabetasuna zer den ondo jakitea. Europar Batasunean ez dago haren definizio ofizialik, baina oro har onartu egiten da 90eko hamarkadaren erdialdean Dragana Avramov soziologoak egindako proposamena. Haren arabera, "modu iraunkorrean bizitzeko leku egoki baten falta" da etxegabetasuna.\nGerta daiteke bizilekua edukitzea baina definizio horren barruan sartzea. Sailkapen horretan daude, esaterako, etxebizitza eduki arren hartan irauteko ziurtasunik ez dutenak (etxegabetze-agindu bat jaso dutelako, adibidez), edota baldintza egokirik ez duten etxeetan bizi direnak. Bazterkeria handiagoko maila batean daude etxebizitza bakoak, eta horien artean gutxiengoa dira, ikusiko dugunez, kale gorrian edo hala-holako babesleku batean lo egiten dutenak. Ugariagoak dira aterpetxeren batean bizi direnak, baina hala ere, ohikoa da etxegabe asko egoera bi horietako batetik bestera igarotzea etengabe. Euskal Estrategia bigarren multzokoei arreta ematera bideratuta dago, hau da, etxerik ez daukatenei, kalean nahiz sabai baten pean lo egin.\nZenbaketa, bi urtero\nDatu zehatz-zehatzak lortzea zaila bada ere, 2010etik aldiro neurtzen da zenbat etxegabe dauden EAEko hainbat hiri eta herritan. Bi urtero, hain zuzen ere. Azken zenbaketa 2018ko urriaren 18tik 19ra bitarteko gauean egin zen, 26 udalerritan, 919 boluntarioren lanari esker. Ohiko prozedurari segika, 22:00ak eta 02:00ak bitartean kaleetatik ibili eta bertan gaua ematen zebiltzan pertsonak zenbatu zituzten, bai espazio publikoan eta ezelango estalpe barik, bai estalpea eduki arren bizitzeko desegokia zen eta kaletik ikus zitekeen lekuren batean. Denera, 435 pertsona zenbatu zituzten (ia erdia Bilbon), 2016an baino 161 gehiago. Horietatik, 390 gizonezkoak ziren.\nEsnatuta zeuden eta hala egitea onartu zuten pertsonei hainbat galdera egin zizkieten. Jasotako erantzunetatik ondorioztatu daiteke, besteak beste, etxegabetasun egoerara ailegatzeko arrazoi nagusiak zeintzuk diren. Ez ditugu eskuratu 2018an egindako galdetegiaren erantzunak, bai ordea 2016ko urrikoak. Orduko hartan, erantzun zutenen % 60k arrazoi bat baino gehiago aipatu zuten etxe barik geratzeko. Hamarretik hiruk esan zuten arazo ekonomikoengatik zeudela etxegabetasun-egoeran; hamarretik bik lan-arazoak aipatu zituzten; eta ia heren batek bikoteko edota familiako arazoak. Ohiko arrazoiak izaten dira, modu berean, drogakaz arazoak (bostetik batek aipatu zituen), eta erregularizazio-kontuak pertsona atzerritarren kasuan (% 11).\nBai 2016ko bai 2018ko zenbaketetan, kale gorrian zeudenak ez ezik, kontuan hartu ziren ere bazterketa-egoera larrian daudenentzako aterpetxeetan gaua eman zutenak. 2018ko datuak ez dira oraindik argitara eman; 2016koetatik, berriz, ondorioztatu zen EAEn 2.009 etxegabe zeudela momentu hartan, inoiz neurtutako kopuru handiena Horietatik, 540 emakumeak ziren. Etxegabekoetan, gizonak alde handiz dira gehiengoa.\nUribe Kostako datuak\nGure eskualdean hiru udal populatuenek hartu dute parte 2016ko eta 2018ko zenbaketetan: Erandiok, Getxok eta Leioak. Iazko saioan, 147 boluntariok jardun zuten, 96 emakumek eta 51 gizonek (etxegabekoen zaintzan, emakumeak alde handiz dira gehiengoa). Erandion etxe gabeko hiru pertsona zenbatu zituzten bai 2018an bai 2016an; Leioan, sei izan ziren kale gorrian gaua ematen topatutakoak (2016an bakar bat ere ez); Getxo, berriz, 2018an beherakada izan zuen udal bakarretakoa izan zen: hamabostetik hamarrera jaitsi zen datua.\nZenbakiok tentuz hartu beharrekoak dira beti ere, arrazoi sendoak baitaude pentsatzeko benetan jende gehiagok ematen duela gaua kalean, zenbaketek adierazten dutena baino. Getxoren kasuan, berbarako, Naroa Puyo eta Kitty Rebolledo gure berbakideak seguru daude 2018an lortutako datua txikiegia dela. Haien ustez, Getxon eta Uribe Kostako Mankomunitatean 20-25 lagun inguru daude etxerik gabe gaur egun; batzuek Algortako aterpetxean lo egiten dute, beste batzuek kalean. Edozelan, iaz aterpetxea Getxora eroan izanak arazoaren epizentroa mugitu du udal horretarantz, Uribe Kostako Mankomunitateko presidente eta Berangoko alkate Anabel Landaren ustez: "Beharrizana beti egoten da, baina hemengo udaletan orain ez dago inor kalean; herri txikietan errazago jakiten da hori, besteak beste herritarrek berehala abisua ematen dutelako horrelako kasuren bat ikusten badute".\nLeioari dagokionez, Udalak ezin izan digu eman erabateko daturik kalean daudenez, baina argitu egin digu gaur egun bazterketa-arriskuan dauden pertsona bi dauzkatela etxebizitza batean, eta beste lau ("gure ustez bazterketa larria jasaten dutenak") ostatuetan, Bizkaiko Foru Aldundiak euren egoeraren ebaluazioa egiteko zain. Zoritxarrez, ez dugu Erandioko daturik eskuratu, Udalak ez baitie gure itaunei erantzun.\nBuelta gaitezen Algortako Karitate kaleko aterpetxera. Naroa Puyok eta Kitty Rebolledok azaldu digutenez, Sortarazik lehenengo eta bigarren mailako arreta eskaintzen du bertan. "Lehenengo mailako arretaren berezitasuna da erabiltzaileei ez zaiela eskatzen euren egoera aldatzeko borondaterik agertzea", dio Puyok, "hau da, ez dago egituratutako asistentziarik, protagonistak eurak dira eta hemen oinarrizkoa ematen zaie, eurakaz egoteaz gain; besterik gabe, gune segurua da, duina eta [droga] kontsumorik gabekoa".\nEuren kabuz ase ezin dituztenei oinarrizko beharrizanak bermatzean datza lehen mailako arreta, eta udalei dagokie ematea. Puyok esan duenez, hartzaileei ez zaie ezer berezirik eskatzen horren truke, egoitzako gutxieneko arauak errespetatzetik harago. Gizarte-zerbitzuen terminologian "exijentzia baxuko" esaten zaion laguntza-mota da.\n"Alde batetik, gauerako arreta daukagu, Argitzean programaren bidez ematen duguna", diosku Puyok. Urteko egun den-denetan eskaintzen da, arrastiko 20:30etik goizeko 09:00etara, eta lo egiteko lekua ez ezik, afaria, gosaria, dutxa eta arropa garbitzeko aukera eskaintzen ditu. Hemeretzi pertsonarentzako lekua du (legeak ezartzen duen ratioa hori da), eta okupazio-maila altua izaten da.\n"Bestetik, eguneko harrera-zerbitzua daukagu, Antxeta", gehitu du Puyok. Egunero hutsik egin gabe zabaltzen dute hori ere, goizeko 10:00etatik arrastiko 18:00etara, eta bazkaria, askaria, eta kafea hartzeko eta bero egoteko gunea eskaintzen ditu hamar pertsonarentzat. Hala ere, Antxetara joaten direnei ematen zaien zerbitzu garrantzitsuena laguntza soziala azpimarratu du Sortaraziko kideak. "Bestela esanda, eurek hobetu gura dituzten arloetan babesa ematen diegu, baina erritmoa eurek ipintzen dute". Sortaraziko zazpi langile arduratzen dira aterpetxeko erabiltzaileei arreta egiteaz eta eurakaz egoteaz (hiru Argitzean programan eta lau Antxetan), eta eraikinaren ugazabak, hau da, mojak, janaria prestatzeaz besteak beste.\nIrailaren 12an aterpetxea zabaldu zutenetik, 67 pertsona igaro dira Antxeta eguneko zerbitzutik, zortzi andrazko eta 59 gizon; gaua pasatzeko Argitzean erabili dutenak, berriz, 80 izan dira, horietatik 72 gizonezko. Hemen ere agerian geratzen da, honenbestez, lehenago aipatu dugun genero-bereizketa. Esanguratsua da, izan ere, Argitzean programak dituen logela bietatik, gizonezkoena hamabost lagunentzat izatea, eta emakumeena laurentzat.\nZenbat denbora eman daiteke bertan?\nPertsona bat lehenengoz doanean aterpetxean lekua eskatzera, gau horretan bertan emango diote geratzeko aukera, 13:00ak baino lehen badoa eta toki hutsak badaude. "Lehen pausoa dokumentazioa eskatzea da, eta batzuek galdu egin dute, edo lapurtu diete; baina ez zaie sarbidea ukatzen", azaldu dute Getxoko udal-iturriek.\nEskatzailea Getxon edo Uribe Kostako Mankomunitateko udalen batean erroldatuta badago, aterpetxean zazpi gau egoteko aukera emango zaio. Beste udal batekoa bada, hiru. Kasu batzuetan, ordea, bertan lo egiteko baimena luzatu egin daiteke, gizarte-langileek horren aldeko balorazioa egiten badute, gehienez hiru hilabetera arte. Horretarako aukera ematen duten baldintzen artean dago bigarren mailako arreta-programaren batean sartzea. Aldundiei dagokie arreta-mota hori antolatzea, eta hartzaileari exijitzen dio gizarte-txertaketarako pausoak ematea. Portu Zaharreko aterpetxean hori ere eskaintzen da, Sortarazi elkarteak berak kudeatuta.\nKitty Rebolledok dioenez, "lehen mailako arretaren helburuetako bat da erabiltzaileei ate bat zabaltzea harremanean jar daitezen udaleko gizarte-zerbitzuakaz, edo euren egoera hobetze aldera intentsitate handiagoko lanketa egingo duten beste batzuekaz". Batzuek oso arin egiten dute urrats hori, eta beste batzuek urteak eman ditzakete egoera berean. Rebolledoren berbetan, badago, egon, exijentzia baxuko arretaren gutxieneko arauei (ordutegiari, besteak beste) zorrotz iritzita, haiek ez betetzearren kalean lo egitea gurago duenik ere.\nHala eta guzti, eskaria asko handitu daiteke zenbait egoera berezitan, neguko hotzaldi handietan batez ere. Halakoetan, neurri bereziak hartzen dira. Konparazio baterako, aurtengo urtarrilean hiru bider zabaldu da Argitzean zerbitzuaren lehengo egoitza, Berangon, ohiko zerbitzua indartzeko. "Eta salbuespenezko egoeretan, beste irtenbiderik ezean, ostatuetan sar ditzakegu kalean dauden pertsonak", adierazi digu Getxoko Udalak. Normalean, tokian tokiko udaltzainak arduratzen dira hotz handiko gauetan kalean ikusten dituztenei aterpe-zerbitzuaz goza dezaketela jakinarazteaz eta bertaraino laguntzeaz.\nEtxegabekoentzako Euskal Estrategian irakur daitekeenez, etxerik ez duten hamar pertsonatik hiruk bakarrik ematen dute denbora gehiena. Hala ere, gehienek (% 84k, 2016an egindako gaueko zenbaketan jasotako informazioaren arabera) familiarekiko loturaren bati eusten diote. "Paradoxikoki", dio Kitty Rebolledok, "badago kalean bizi den jendea, gure baliabideak tarteka baino erabiltzen ez dituena, eta diagnostikoaren arabera gizartean txertatuta dagoena; ez dute baliabide materialik ez eta bizilekurik ere, baina gainerako arloetan egituratuta dute bizimodua, harremanei eutsi diete...".\nBetiko lagun asko mantentzen dituenetako bat da Alex, erreportaje honen lehen lerroetako protagonista. Ez denak, baina. "Egoera honetan nagoenetik, betidanik ezagutu ditudan pertsona batzuek bizkarra ematen didate. Herri berean bizi arren, etxegabea izateak beste dimentsio batean kokatzen zaitu". Beste askok bezala, herritar arrunten dimentsiora itzultzeko borrokari ekiten dio egunero Alexek.\n19 etxegabe zenbatu zituzten Erandion, Getxon eta Leioan 2018ko urrian egindako kale-neurketan. Horietatik hamar Getxon zeuden, baina gizarte-langileen ustez benetako kopurua handiagoa da.\n80 pertsonak erabili dute lo egiteko Argitzean zerbitzua, iazko irailean Getxon kokatu zutenetik (aurretik Berangon egon zen urte eta erdiz). 72 gizonezkoak izan ziren, eta zortzi emakumezkoak.\n396.555 euroko aurrekontua dute urtean Argitzean eta Antxeta (eguneko arreta) zerbitzuek. Getxok 216.318 ipintzen ditu, eta gainerakoa Uribe Kostako mankomunitateak. Zerbitzuok ez dituzte Leioa eta Erandio euren gain hartzen.\nEstigmatizazioaz, boluntarioez eta beste\n"Etxegabeen kolektiboa gizartetik urrun dago", Naroa Puyo Sortaraziko langilearen esanetan; "denok uste dugu zerbitzu hauek beharrezkoak direla baina gure etxe ondoan ez badaude, hobeto". Estigmatizazio hori existitzeak are meritu handiagoa ematen dio boluntarioen lanari, Puyoren ustez.\nVeronica Van Horenbeke 34 urteko getxoztarra da Antxetako erabiltzaileei musu-truk laguntzera joaten den pertsona horietako bat. "Sortaraziren ohar bat ailegatu zitzaidan Wahtsapp bidez, boluntarioak behar zituztela esanez; gogoz nenbilen halakoz zerbait egiteko, izena eman nuen eta onartu egin ninduten". Beraren lana atzerritar ailegatu berriei gaztelania-eskolak ematea da; gaur egun ikasle bi ditu, eta astean behin egoten da eurakaz.\nVan Horenbekeren ikasleetako bat Achiban da (izena asmatua da), Marokotik etorritako 21 urteko gaztea. Elektrizitate-ikastaro bat egiten dabil Bilbon, bere jatorrizko lurraldean ikasitakoari segida eman guran.\nPortu Zaharrean Antxeta zerbitzua erabiltzen du; gauak, berriz, Algortako San Nikolas parrokiaren egoitza batean ematen ditu, etxe gabeko gazte migratzaileei ostatua emateko Gauean egitasmoari esker. Dakigula, Uribe Kostan dagoen mota horretako programa bakarra da, erakundeek eskainitakotik kanpo.\nMojen etxean Alari otoitz egiten\nSarritan azpimarratzen da gizarte-bazterketari aurre egiteko egitasmo asko Elizari oso lotuta egoten direla. "Sektore honek Elizagaz lotura estua izan du historikoki, legerik ez zegoenean eurak izan baitira laguntza-mota hau eman dutenak", dio Naroa Puyok, "lotura horrek iraun egiten du, baina joera orain profesionalizazioa da, eta arloa erakundeek lantzen dute gehienbat". Puyok azpimarratu duenez, Karitatearen Alaben eraikinean, etxegabeei arreta ematera bideratutako zatian, ikur kristaurik ez dago agerian, bai ordea musulmanek otoitz egiteko atondutako txoko txiki bat, goiko argazkian ikus dezakezuena.


Goizaldi Dantza Taldeko boletoak erosi al dituzu? Dagoeneko baditugu zenbaki saridunak!\nEuskal Produktu sortaren zenbakia (boleto horia): 841-a!\nDonostiako Kaskazuri Jatetxean bi pertsonentzako otorduaren zenbakia (boleto arrosa): 205-a!\nSaria jasotzeko, irabazleek Goizaldi Dantza Taldeko egoitzara deitu beharko dute (943 44 61 77) astelehen edo asteartean arratsaldeko 20:30etatik 21:30etara.\nSan Juan bezpera 2014\nJune 24, 2014 ArgazkiakGoizaldi\nContinue reading San Juan bezpera 2014 →\nApril 15, 2014 ArgazkiakGoizaldi\nJuly 15, 2013 ArgazkiakGoizaldi\n1948ko otsailaren 2an hasi zen oinez, edo dantzan, hobe esanda, gure tradizioa herrian eta munduan zabaldu duen talde hau. Orain, 2013an, lekukoa hartu dugunok ongi eutsi diogu aurretik egindako lanari, ibilbidea jarraitzeko asmoz, etxean, eta urrutiko beste etxeetan generazio berriek ere ez dezaten ahaztu zer garen eta nondik gatozen. Baina mundua, geroz eta txikiagoa izanik, handitu egin zaigu. Izan ere, sarean egon beharra daukagu munduan egon nahi badugu. Hemen ere, gure lana jarraituko dugu. 65.urteurreneko opari bezala datorkigu Goizaldi Dantza Taldeko web orri berri hau. Taldeko gaurkotasunaren berri emango dizuegu eszenatoki berri honetara hurbiltzen zaretenei. Zorionak Goizaldi eta ongi etorri guztiei!\nDantzan.com-en aldeko babes gutuna sinatu zenutenoi bidali zaizue mezu hau. Duela egun gutxi abiatu dugun ekimen berria aurkeztera gatoz: dantzan.com-en aldeko babesle kuotak.\nDuela hilabete batzuk dantzan.com martxan jarri ahal izan bazen ere, honen jarraipena ez dago inola ere ziurtatua. Ahaleginak ahalegin, diru-iturriak murriztu dira, eta egoera honen aurrean, dantzan.com-en aldeko babes taldekook beharrezkotzat jo dugu gure babesa ekonomikoa ere izan dadin urratsa ematea.\nGurekin bat baldin bazatoz, zuk ere babestu dezakezu dantzan.com. Ondorengo loturetan aurkituko dituzu azalpenak eta bidea:\nEta lagun iezaguzu deialdi hau zabaltzen. Guztion artean bizirik mantentzea lortuko dugu.\nAldez aurretik, eskerrik asko berriz ere zure laguntzagatik.\nBizi dantzan!! Dantzan bizi!!


Maileguaren komisioak finantzatzea: ideia ona da? | Consumer\nMaileguaren komisioak finantzatzea: ideia ona da?\nKomisioak ordaintzeko kredituak alternatiba eroso bat izan daitezke bat-batean ez ordaintzeko, baina garestia izan daiteke\narabera: Asteartea, 2017ko azaroaren 28a\nMailegu pertsonal baten komisioak ohikoak dira edozein proiektutarako finantzaketa bilatzen denean. Interesen kostu gehigarri horiek kreditu-erakundeak eskaera aztertzeko eta eskatutako kapitala emateko edo ez emateko egin behar dituen kudeaketa-tramiteengatik kobratzen dira. Komisiorik gabeko mailegu pertsonalen eskaintzak aurkitu daitezkeen arren, kostu horiek ohikoak dira kredituetan. Baina ideia ona al da maileguaren komisioak finantzatzea? Ondoren azaltzen den bezala, praktika horrek ez ditu kolpekadak ordaintzen, baina diru gehiago ordainduko du.\nZergatik finantzatu komisioak?\nMailegu pertsonalak formalizazio-komisio bat edo bi baditu (azterketa eta irekiera), itzuli beharreko lehen kuotarekin batera ordaindu beharko dira. Horrek esan nahi du hileko kuotari kostu horiek gehitu beharko zaizkiola, eta hori gainerakoak baino lehen kuota altuagoa izango da.\nAdibide bat. % 3ko irekiera-komisioa duen 10.000 euroko mailegu batean, batzorde horretatik 300 euro gehitu beharko zaizkio lehen itzulketako kuotari. Dirua itzultzeko kuota 200 eurokoa bada, 500 euro ordaindu beharko dira lehenengo hilabetean.\nKomisioak ordaintzeko modu horrek ahalegin ekonomiko askoz handiagoa eskatzen du, kreditua bizitza osoan hasi baino askoz ere handiagoa izan dadin.\nSakrifizio hori dela eta, erakunde askok aukera ematen dute mailegu pertsonalak formalizatzeko komisioak finantzatzeko, hau da, hileko guztien artean banatutako komisio horien zenbatekoa ordaintzeko, eta horrela kredituaren bizitzaren hasieran ordainketa handia egitea saihesteko. Aukera hori hasieran hain kuota altua izatea baino askoz erosoagoa izan badaiteke ere, komisioak finantzatzea haren kostuaren gaineko interesak ordaintzea izango da.\nAurreko adibidearekin jarraituz, erakundeak 10.300 euro emango balitu bezala izango litzateke; beraz, aukera hori, nahiz eta arinagoa izan, eskatzen den finantziazioa garestiagoa izango da.\nIrudia: mohamed 1982eg\nZenbat kostatzen da komisioak finantzatzea?\nKomisioak finantzatzeak maileguaren bizitzaren hasieran ahalegin ekonomiko handia egitea ekidingo du, baina finantzaketa garestiagoa izango da. Batzorde horietan ere interesak sortuko direlako gertatzen da hori. Hala ere, garestiagoa izatea ez da beti negatiboa, betiere argi baldin badago zenbat kostatuko den gehiago eta etxeko ekonomia hasierara desorekatzea saihestuko duen alternatiba izatea.\n10.000 euroko mailegu baten aurreko adibidea berriz hartzen bada, %3ko irekiera-komisioarekin, %8ko interesarekin eta bost urteko epean itzultzeko, irekiera-komisioa finantzatu edo ez, 65 eurokoa izango da. Komisioa finantzatu ezean, hileko kuota 202 eurokoa izango litzateke, nahiz eta lehen hileko kuota 502 eurokoa izan eta guztira 12.465 euro ordaindu. Kostu horiek finantzatzea erabakiz gero, hileko kuota guztiak 208 eurokoak izango lirateke, eta 12.530 euro ordainduko lirateke guztira.\nKargu horiek finantzatzearen edo ez egitearen arteko aldea ez da handiegia, nahiz eta kostu hori aldatu egingo den sartzen diren komisioen, eskatzen den kopuruaren, itzultzeko epearen eta kredituaren zenbatekoaren arabera. Beraz, aukera ona den ala ez baloratzeko, erakundeari bi aukerak kalkulatzeko eskatu behar zaio, eta horrela, gehiago ordaindu behar den ebaluatu ahal izango da.\nbankuak komisioak pre´stamos-eu


Irekia Eusko Jaurlaritza - Gobierno Vasco :: Josu Erkoreka: “Kezkatuta gaude hauteskunde-aldiak zein arin kudeatzen diren ikusita: 5 egin dira 2 egin behar ziren denboran”\nJosu Erkoreka: “Kezkatuta gaude hauteskunde…\n\nJosu Erkoreka: “Kezkatuta gaude hauteskunde-aldiak zein arin kudeatzen diren ikusita: 5 egin dira 2 egin behar ziren denboran” Iturria: Irekia\n\n\n\nEusko Jaurlaritzaren bozeramaile eta Gobernantza Publiko eta Autogobernuko sailburu Josu Erkorekari elkarrizketa egin diote gaur Herri Irratiko “Egunon Bizkaia” saioan. Gaurkotasun politikoa duten gaiez aritu da Erkoreka, eta, besteak beste, Gobernu Zentralaren eraketari, 2020ko Aurrekontuei, Polizia-gehiegikerien Legea deiturikoari eta Memoria Historikoaren Lege Proiektuari buruz hitz egin du.\nGaur goizean egindako elkarrizketan, Eusko Jaurlaritzaren bozeramaile Josu Erkorekak esan du kezkatuta dagoela hauteskunde-aldiak zein arin kudeatzen diren ikusita. “Ez dut gogoan hartu ere egin nahi Hauteskunde Orokorrak berriz egiteko aukera, jada 5 egin dira 2 egin behar ziren denboran, zentzugabekeria bat da”, esan du. Alde horretatik, azpimarratu du inbestidura ez dela luzatu behar. Bestalde, sailburuak nabarmendu nahi izan du Madrilen solaskideak falta zaizkiela, eta hori benetan oso kezkagarria dela.\nEAEko 2020rako Aurrekontuei dagokienez, Erkoreka sailburuak azpimarratu du Eusko Jaurlaritza oposizioko alderdi guztiekin ari dela negoziatzen. Horrez gainera, adierazi du taldeak harkor daudela ikusi dutela. Alde horretatik, Jaurlaritzaren bozeramaileak azpimarratu du positiboa dela oposizioko hiru alderdietako bakar batek ere ez baztertu izana bere burua negoziazioetatik. “Ziur nago akordioa lor daitekeela”, erantsi du. Horrela, sailburuak esan du Jaurlaritzak uste duela kontu on batzuk onartzea lortuko duela legealdiari amaiera emateko eta gizarteak behar dituen erronkei erantzun ahal izateko. “Leialtasunez, saiatuz eta malgutasunez lan egingo dugu”, adierazi du.\nElkarrizketan hizpide izan den beste gaietako Polizia-gehiegikerien Legea deiturikoa izan da. Gobernantza Publiko eta Autogobernuko sailburu Josu Erkorekak azpimarratu du paradoxa hutsa dela hainbesteko babes politiko eta soziala duen lege bati Euskadin batere ordezkaritzarik ez duen alderdi batek errekurtsoa jarri izana. “Ziur nago Konstituzio Auzitegiak arrazoia emango digula”, erantsi du.\nMemoria Historikoaren Lege Proiektuari buruz galdetu diotenean, Eusko Jaurlaritzaren bozeramaleak argitu du orain dela hainbat hilabete hasita ari direla memoria berreskuratzeko abangoardian jarraitzeko lege-proiektua lantzen. “Euskadin asko eta adostuta lan egiten dugu gai honetan”, ñabartu du Erkorekak.\nRT @Gob_eus: 🔵 @JErkoreka ha sido entrevistado hoy en el programa “Egunon Bizkaia” de Radio Popular ➡ https://t.co/jBg03AmsFh\n📌 Temas: fo…\n🔵 @jerkoreka-ri elkarrizketa egin diote gaur Herri Irratiko “Egunon Bizkaia” saioan ➡ https://t.co/h89WJNSGYg\nerkoreka_aurrekontuen_luzap... behera kargatu (600 KB)\nerkoreka_hauteskundeak_erre... behera kargatu (600 KB)\nerkoreka_gobernu_zentrala_e... behera kargatu (1 MB)\nerkoreka_memoria_historikoa... behera kargatu (1 MB)\nintervencion_erkoreka_bizka... behera kargatu (10 MB)\nerkoreka_aurrekontuen_luzap... 20 MB\nerkoreka_memoria_historikoa... 30 MB\nrecursos_erkorreka_radio_po... 30 MB\nJosu Erkorekak aitortu du ez duela kezkatzen EHBildu edo Esquerra Republicana bezalako taldeak Sekretu Ofizialen Batzordeko kide izateak